title: Πρόταση απόφασης του Συμβουλίου για τη μετάθεση της ημερομηνίας κατά την οποία οι νομοθεσίες των κρατών μελών πρέπει να έχουν συμμορφωθεί με την οδηγία του Συμβουλίου 89/104/ΕΟΚ της 21ης Δεκεμβρίου 1988 για την προσέγγιση των νομοθεσιών των κρατών μελών περί σημάτων

text:
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                     K0MC91) 481 τελικό
                                   Βρυξέλλες, 28 Νοεμβρίου 1991
                             Πρόταση
                    ΑΠΟΦΑΣΗΣ ΤΟΥ ΣΥΜΒΟΥΛΙΟΥ
          για τη μετάθεση της ημερομηνίας κατά την
            οποία οι νομοθεσίες των κρατών μελών
              πρέπει να έχουν συμμορφωθεί με την
              οδηγία του Συμβουλίου 89/104/ΕΟΚ
                   της 21ης Δεκεμβρίου 1988
     για την προσέγγιση των νομοθεσιών των κρατών μελών
                         περί σημάτων
                 (υποβληθείσα από την Επιτροπή)
 ---pagebreak---  ---pagebreak---                                     - 1 -
                             ΑΙΤΙΟΛΟΓΙΚΗ ΕΚΘΕΣΗ
1. Στόχος αυτής της Ανακοίνωσης είναι να ζητηθεί από το Συμβούλιο να
   εκδώσει απόφαση περί του ότι η ημερομηνία εκτελέσεως της οδηγίας του
   Συμβουλίου 89/104/ΕΟΚ της 21ης Δεκεμβρίου 1988 για την προσέγγιση των
   νομοθεσιών των κρατών μελών περί σημάτων μετατίθεται από την 28η
   Δεκεμβρίου 1991 στην 31η Δεκεμβρίου 1992.
2. Η οδηγία του Συμβουλίου 89/104/ΕΟΚ ορίζει στο άρθρο 16, παράγραφος 1,
   ότι τα κράτη μέλη πρέπει να συμμορφωθούν προς την οδηγία το αργότερο
   μέχρι την 28η ϋεκεμβρίου 1991. Σύμφωνα όμως με την    παράγραφο 2 του
   άρθρου αυτού, το Συμβούλιο, μετά από πρόταση της Επιτροπής, μπορεί να
   μεταθέσει την εν λόγω ημερομηνία το αργότερο μέχρι την 31η Δεκεμβρίου
   1992.
   Η διάταξη αυτή περιελήφθη κατ'εξαίρεση στην οδηγία για να εξασφαλιστεί η
   παράλληλη ισχύς του κανονισμού για το κοινοτικό εμπορικό σήμα και της
   οδηγίας για το εμπορικό σήμα. Η παράλληλη ισχύς   συνεπάγεται   ότι η
   ημερομηνία υποβολής των αιτήσεων για   καταχώρηση του κοινοτικού
   εμπορικού σήματος θα πρέπει να συμπίπτει με την ημερομηνία ενάρξεως
   ισχύος των εθνικών νομοθετικών μέτρων τα οποία επιτάσσει η οδηγία
   89/104/ΕΟΚ.
   0 λόγος για την εξαιρετική αυτή διάταξη περιελήφθη ως δήλωση του
   Συμβουλίου και της Επιτροπής στα πρακτικά της συνόδου του Συμβουλίου
   κατά την οποία ψηφίστηκε η οδηγία.
3. Έ ν α κράτος μέλος ζήτησε πρόσφατα  από την  Επιτροπή   να υποβάλει
   πρόταση για τη μετάθεση της ημερομηνίας εκτελέσεως σύμφωνα με τη διάταξη
   του άρθρου 16, παράγραφος 2, της εν λόγω οδηγίας.
   Η Επιτροπή αντιλαμβάνεται ότι οι αιτήσεις για το κοινοτικό εμπορικό σήμα
   δεν μπορούν να καταχωρηθούν πριν από τις 28 Δεκεμβρίου 1991 και ότι
   ενδέχεται αυτό να μην μπορεί να συμβεί ούτε καν μέχρι την 31η Δεκεμβρίου
   1992. Η τελευταία αυτή πιθανότητα, πάντως, δεν μπορεί να αποκλειστεί
   ακόμα αν ληφθούν σύντομα οι αποφάσεις που είναι αναγκαίες για τη θέσπιση
   του συστήματος του κοινοτικού εμπορικού σήματος.
 ---pagebreak---                                      - 2 -
   Πρέπει, εξάλλου, να υπογραμμιστεί ότι η μετάθεση της ημερομηνίας θέσεως
   σε εφαρμογή μέχρι την 31η Δεκεμβρίου 1992 θα έχει εν πάση περιπτώσει ως
   συνέπεια ότι εξασφαλίζεται τουλάχιστον για άλλους 12 μήνες η
   ευθυγράμμιση μεταξύ της ημερομηνίας θέσεως σε εφαρμογή της οδηγίας και
   της ημερομηνίας από την οποία και μετά θα καταχωρούνται οι αιτήσεις για
   τα κοινοτικά εμπορικά σήματα .
4. Η μετάθεση της ημερομηνίας θέσεως σε εφαρμογή μέχρι την 31η Δεκεμβρίου
   1992 ανταποκρίνεται στους στόχους της ολοκλήρωσης της εσωτερική αγοράς
   μέχρι το 1992. Ενόψει αυτού, η Επιτροπή παρατηρεί ότι οποιαδήποτε
   περαιτέρω μετάθεση της ημερομηνίας θέσεως σε εφαρμογή δεν προβλέπεται
   από την οδηγία ούτε πρέπει να προταθεί από την Επιτροπή.
5. npOTqgn γ ta ο6ηγ(α. τον Ινμβονλίον
   Σύμφωνα  με τα ανωτέρω η Επιτροπή προτείνει ο το Συμβούλιο να εκδώσει τη
   συνημμένη σε σχέδιο απόφαση.
 ---pagebreak---                    ,3 -
                  ΠΡΟΤΑΣΗ ΑΠΟΦΑΣΗΣ
                   ΤΟΥ ΣΥΜΒΟΥΛΙΟΥ
     για τη μετάθεση της ημερομηνίας κατά την
       οποία οι νομοθεσίες των κρατών μελών
         πρέπει να έχουν συμμορφωθεί με την
         οδηγία του Συμβουλίου 89/104/ΕΟΚ
              της 21ης Δεκεμβρίου 1988
για την προσέγγιση των νομοθεσιών των κρατών μελών
                    περί σημάτων
 ---pagebreak---                                    -Ί-
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη :
τη Συνθήκη περί ιδρύσεως της Ευρωπαϊκής Οικονομικής Κοινότητος,
την πρώτη οδηγία του Συμβουλίου 89/104/ΕΟΚ της 21ης Δεκεμβρίου 1988 για την
προσέγγιση των νομοθεσιών των κρατών μελών περί σημάτων^), και κυρίως το
άρθρο 16, παράγραφος 2, της εν λόγω οδηγίας,
την πρόταση της Επιτροπής,
Εκτιμώντας :
ότι δυνάμει του άρθρου 16, παράγραφος 1, της οδηγίας 89/104/ΕΟΚ τα κράτη
μέλη θέτουν σε ισχύ τις αναγκαίες νομοθετικές, διοικητικές και κανονιστικές
διατάξεις προκειμένου να συμμορφωθούν με την παρούσα οδηγία το αργότερο την
28η Δεκεμβρίου 1991,
ότι δυνάμει του άρθρου 16, παράγραφος 2 της οδηγίας 89/104/ΕΟΚ, το
Συμβούλιο,   αποφασίζοντας με ειδική πλειοψηφία,μετά από πρόταση της
Επιτροπής, μπορεί να μεταθέσει την ημερομηνία που αναφέρεται στην παράγραφο
1 μέχρι τις 31 Δεκεμβρίου 1992 το αργότερο,
ότι αυτή η εξαιρετική διάταξη περιελήφθη   στην οδηγία 89/104/ΕΟΚ
αποκλειστικά και μόνο για να εξασφαλίσει, αν παρίσταται ανάγκη, ότι η
ημερομηνία ενάρξεως ισχύος των νομοθετικών μέτρων που επιτάσσει η οδηγία,
θα ευθυγραμμιστεί, κατά το δυνατόν, με την ημερομηνία από την οποία θα
είναι δυνατή η καταχώρηση αιτήσεων για κοινοτικό εμπορικό σήμα,
ότι δεν εκδόθηκε ακόμη η πρόταση της Επιτροπής   για κανονισμό του
Συμβουλίου περί του κοινοτικού   εμπορικού σήματος< 2 ),
ότι αναμένεται ότι ο εν λόγω κανονισμός   θα εκδοθεί συντόμως,
(1) ΕΕ αριθ. L40 της 11ης Φεβρουαρίου 1989, σ. 1
(2) ΕΕ αριθ. C351 της 31ης Δεκεμβρίου 1980, σ. 1 και ΕΕ αριθ. C230 της
31ης Αυυγούστου 1984, σ. 1.
 ---pagebreak---                                  - -Γ-
ότι επομένως φαίνεται ενδεδειγμένο να μετατεθεί μέχρι την 31η Δεκεμβρίου
1992 η ημερομηνία κατά την οποία τα κράτη μέλη θα πρέπει να έχουν θέσει σε
ισχύ τα νομοθετικά μέτρα που επιτάσσει η οδηγία 89/104/ΕΟΚ, ώστε ο στόχος,
του οποίου γίνεται μνεία ανωτέρω, να υλοποιηθεί,
ότι εξακολουθεί η επιδίωξη των στόχων που έχουν τεθεί για την ολοκλήρωση
της εσωτερικής  αγοράς του 1992  παρά τη μετάθεση  μέχρι την 31η Δεκεμβρίου
1992  της ημερομηνίας  κατά την οποία οι νομοθετικές, διοικητικές και
κανονιστικές διατάξεις των κρατών μελών θα πρέπει να έχουν συμμορφωθεί με
την οδηγία 89/104/ΕΟΚ.
Εξέδωσε την ακόλουθη απόφαση :
                                  'Αοβρο 1
Η ημερομηνία που αναφέρεται στο άρθρο 16, παράγραφος 1, της πρώτης οδηγίας
του Συμβουλίου 89/104/ΕΟΚ της 21ης Δεκεμβρίου 1988 για την προσέγγιση των
νομοθεσιών των κρατών μελών περί σημάτων μετατίθεται την 31η Δεκεμβρίου
1992.
                                  'ApgpQ 2
Η παρούσα απόφαση απευθύνεται στα κράτη μέλη
Βρυξέλλες,                                    Για το Συμβούλιο
                                              ο Πρόεδρος
 ---pagebreak---                                  *•* 6  -
          Enuslttua για την sniimMn ο/π ς utKPOusggUç sin χ* ι ptosis
Στόχος της παρούσας Ανακοίνωσης είναι να προτείνει στο Συμβούλιο να εκδώσει
απόφαση περί του ότι η ημερομηνία κατά την οποία οι νομοθεσίες των κρατών
μελών πρέπει να έχουν συμμορφωθεί με την οδηγία του Συμβουλίου 89/104/ΕΟΚ
μετατίθεται από τις 28 Δεκεμβρίου 1991 στις 31 Δεκεμβρίου 1992.
Κατά συνέπεια   αυτό αφορά μία πράξη η οποία δεν έχει επίπτωση στις
μικρομεσαίες επιχειρήσεις ή στην απασχόληση.
 ---pagebreak---  ---pagebreak---                               Λ-                              ISSN 0254-1483
                                                     COM(91)48l τελικό
                                                           ΕΓΓΡΑΦΑ
GR                                                                       06
                           ApiU. καταλόγου : CB-CO-91-531-GR-C
                                                      ISBN 92-77-77888-1
Υπηρεσία Επίσημων Εκδόσεων των Ευρωπαϊκών Κοινοτήτων
L-2985 Luxembourg


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.10.2016
            COM(2016) 693 final
            2016/0342(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή τροποποιητικής συμφωνίας της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               1.1.Ιστορικό του φακέλου

               Μετά την απόφαση του Συμβουλίου σχετικά με τη σύναψη
                  1
                της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας
                  2
                (εφεξής «η συμφωνία»), η συμφωνία άρχισε να ισχύει την 1η Mαΐου 2011. Η συμφωνία απετέλεσε αντικείμενο διαπραγμάτευσης με βάση την απόφαση του Συμβουλίου της 9ης Μαρτίου 2004, με την οποία η Επιτροπή εξουσιοδοτήθηκε να αρχίσει διαπραγματεύσεις.

               Σκοπός της εν λόγω συμφωνίας είναι, μεταξύ άλλων, να διατηρηθεί το υψηλό επίπεδο συνεργασίας και εναρμόνισης μεταξύ των Ηνωμένων Πολιτειών και της Ευρωπαϊκής Ένωσης στους τομείς που εμπίπτουν στο πεδίο εφαρμογής της συμφωνίας.

               Το τρέχον πεδίο εφαρμογής της συμφωνίας, όπως αυτό διατυπώνεται στο άρθρο 2 παράγραφος Β, καλύπτει

               τις εγκρίσεις αξιοπλοΐας και την παρακολούθηση των προϊόντων πολιτικής αεροναυτικής·

               τους περιβαλλοντικούς ελέγχους και τις εγκρίσεις προϊόντων πολιτικής αεροναυτικής· και

               τις εγκρίσεις και την παρακολούθηση των εγκαταστάσεων συντήρησης.

               Κατά την εφαρμογή της συμφωνίας, και ιδίως στις συζητήσεις στο Διμερές Συμβούλιο Εποπτείας («Κοινή Επιτροπή») που έχει συσταθεί δυνάμει της συμφωνίας, η Ομοσπονδιακή Υπηρεσία Πολιτικής Αεροπορίας των Ηνωμένων Πολιτειών (εφεξής «η FAA») και η Επιτροπή διαπίστωσαν την κοινή επιθυμία τους να ενισχύσουν τις δυνατότητες περαιτέρω συνεργασίας για την ασφάλεια της αεροπορίας πέραν των υφιστάμενων διατάξεων της συμφωνίας,

               Αμφότερες οι πλευρές επεσήμαναν ότι θα πρέπει να αναπτύξουν μεγαλύτερη συνεργασία κατά προτεραιότητα στην αδειοδότηση και την εκπαίδευση των χειριστών αεροσκαφών και ανέθεσαν σε εμπειρογνώμονες να εξετάσουν εναλλακτικές λύσεις και να εκπονήσουν τεχνικές προτάσεις. Επιπλέον, οι εργασίες των εμπειρογνωμόνων επιβεβαίωσαν τη σκοπιμότητα και την ανάγκη να επεκταθεί η συμφωνία και σε άλλους τομείς συνεργασίας και αποδοχής.

               Με βάση την πείρα και τα οφέλη που αποκτήθηκαν κατά τη διάρκεια των 3 ετών από την έναρξη ισχύος της συμφωνίας και λαμβάνοντας δεόντως υπόψη τις αποφάσεις του Διμερούς Συμβουλίου Εποπτείας σχετικά με τις δυνατότητες περαιτέρω συνεργασίας εφόσον επεκταθεί το πεδίο εφαρμογής της συμφωνίας, η Επιτροπή υπέβαλε στις 3 Σεπτεμβρίου 2014 σύσταση για απόφαση του Συμβουλίου, με την οποία εξουσιοδοτείται η Επιτροπή να διαπραγματευτεί τροποποίηση της συμφωνίας. Με βάση τη σχετική απόφαση του Συμβουλίου που εκδόθηκε στις 25 Σεπτεμβρίου 2014, άρχισαν επίσημες διαπραγματεύσεις με τις Ηνωμένες Πολιτείες. Η έκβαση των διαπραγματεύσεων περιγράφεται κατωτέρω και  ενσωματώθηκε στο σχέδιο τροποποίησης 1 της συμφωνίας που επισυνάπτεται στην παρούσα πρόταση.

               1.2.Πεδίο εφαρμογής

               Σύμφωνα με το άρθρο 2 του κειμένου όπως προέκυψε από τις διαπραγματεύσεις, το άρθρο 2 παράγραφος Β θα αντικατασταθεί, ώστε να περιληφθούν τα ακόλουθα πεδία στα οποία η συνεργασία θα μπορούσε να υλοποιηθεί βάσει των αντίστοιχων παραρτημάτων της συμφωνίας:

               (1)εγκρίσεις αξιοπλοΐας και παρακολούθηση των προϊόντων πολιτικής αεροναυτικής·

               (2)περιβαλλοντικές δοκιμές και εγκρίσεις προϊόντων πολιτικής αεροναυτικής·

               (3)εγκρίσεις και παρακολούθηση των εγκαταστάσεων συντήρησης·

               (4)αδειοδότηση και εκπαίδευση προσωπικού·

               (5)πτητική λειτουργία αεροσκαφών·

               (6)αεροδρόμια και

               (7)υπηρεσίες εναέριας κυκλοφορίας και διαχείριση της εναέριας κυκλοφορίας.

               Από τεχνική άποψη, σημειώνεται ότι το νέο κείμενο του άρθρου 2 παράγραφος Β όπως προτείνεται συνεπάγεται την τροποποίηση του άρθρου 5. Η αναδιατύπωση του άρθρου 2 παράγραφος Β συνεπάγεται ότι εκπίπτει πλέον η διάκριση μεταξύ των πεδίων των παραγράφων Α και Β του ισχύοντος άρθρου 5. Για να λειτουργήσει ομαλά το άρθρο 5 με το νέο κείμενο του άρθρου 2 παράγραφος Β, προτείνεται να διατηρηθεί μόνον κατ’ ουσία το άρθρο 5 παράγραφος Β με κάποιες προσαρμογές, ώστε να μετατραπεί σε γενικό κανόνα. Αυτό θα οδηγήσει σε περαιτέρω απλούστευση των κείμενων διατάξεων, ιδίως διότι θα καταστεί δυνατή η κωδικοποίηση των παραγράφων Α και Β του άρθρου. Φυσικά, τα υπάρχοντα παραρτήματα όπου υλοποιείται η συνεργασία θα παραμείνουν ως έχουν. Αντιθέτως, το άρθρο 5 παράγραφος Γ κρίθηκε ότι δεν είναι πλέον αναγκαίο.

               1.3.Χρονοδιάγραμμα για την ολοκλήρωση της τροποποίησης

               Το χρονοδιάγραμμα ολοκλήρωσης της εν λόγω τροποποίησης έχει ουσιώδη σημασία μετά την ολοκλήρωση των προπαρασκευαστικών εργασιών για την έγκριση και την ενσωμάτωση του νέου παραρτήματος της συμφωνίας «Αδειοδότηση χειριστών αεροσκαφών».

               Δυνάμει του κανονισμού (ΕΚ) αριθ. 216/2008
                  3
               , η άδεια χειριστή που είναι μόνιμος κάτοικος της Ευρωπαϊκής Ένωσης πρέπει να εκδίδεται από κράτος μέλος. Ο κανονισμός (ΕΕ) αριθ. 1178/2011
                  4
                της Επιτροπής προέβλεπε λύση για τους κατόχους πτυχίου τρίτης χώρας, βάσει της οποίας ο χειριστής μπορεί είτε να επικυρώσει το αλλοδαπό πτυχίο για ένα έτος ή να το μετατρέψει σε μόνιμο. Ωστόσο, κατά τη διαπραγμάτευση του κανονισμού (ΕΕ) αριθ. 1178/2011 της Επιτροπής, κατέστη σαφές ότι οι εθνικοί κανόνες, αν και εναρμονισμένοι σε ορισμένο βαθμό, διαφέρουν πολύ όσον αφορά τον χειρισμό των πτυχίων τρίτων χωρών. Αυτό θα μπορούσε να οδηγήσει σε μεγάλο αριθμό κατόχων (άνω των 10.000) αλλοδαπού πτυχίου χειριστή ιδιωτικών αεροσκαφών που δεν θα αρμόζει στο ευρωπαϊκό σύστημα. Σημειώνεται ότι αυτοί που είναι πιθανόν να θιγούν είναι κυρίως κάτοχοι πτυχίου χειριστή ιδιωτικών αεροσκαφών (PPL) από τις ΗΠΑ οι οποίοι διαμένουν στην Ευρώπη. Η μετατροπή των πτυχίων αυτών σύμφωνα με τον κανονισμό (ΕΕ) αριθ. 1178/2011 της Επιτροπής, θα μπορούσε να επιφέρει πρόσθετο υψηλό οικονομικό και οργανωτικό κόστος στους κατόχους πτυχίου PPL.

               Για τον λόγο αυτόν, σε συμφωνία με τα κράτη μέλη, το Ευρωπαϊκό Κοινοβούλιο και με τον κλάδο, ορίσθηκε μεταβατική περίοδος στον κανονισμό (ΕΕ) αριθ. 1178/2011 της Επιτροπής, ώστε να υπάρξει χρόνος για τη διαπραγμάτευση παραρτήματος της διμερούς συμφωνίας για την ασφάλεια της αεροπορίας (BASA), με στόχο να διευκολυνθεί η μετατροπή των πτυχίων χειριστή ιδιωτικών αεροσκαφών που έχουν εκδοθεί στις ΗΠΑ.

               Λαμβανομένων δεόντως υπόψη των σχετικών διατάξεων και των προθεσμιών που περιέχει ο κανονισμός (ΕΕ) αριθ. 1178/2011 της Επιτροπής (8 Απριλίου 2017), κρίνεται επείγον να ενσωματωθεί στη συμφωνία ένα νέο παράρτημα για τα πτυχία χειριστών αεροσκαφών. Κατά συνέπεια, η συμφωνία πρέπει να τροποποιηθεί επειγόντως και ενόσω εκκρεμεί η τροποποίησή της, η τροποποίηση 1 της συμφωνίας πρέπει να εφαρμόζεται προσωρινά.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝ

               Η διαπραγμάτευση της τροποποίησης 1 της συμφωνίας πραγματοποιήθηκε μεταξύ της Επιτροπής και της FAA, με υπόβαθρο το άρθρο 2 παράγραφος Γ και το άρθρο 19 παράγραφος Β της συμφωνίας.

               Ο αεροπορικός κλάδος υποστηρίζει εν γένει σε μόνιμη βάση τη στενότερη συνεργασία, την αναγνώριση και την εναρμόνιση μεταξύ των δύο μεγαλύτερων αγορών, δηλαδή των ΗΠΑ και της ΕΕ, προκειμένου να μειωθεί το περιττό κόστος συναλλαγών το οποίο αποφέρει ελάχιστη ή μηδενική αξία όσον αφορά την ασφάλεια αλλά μειώνει τη συνολική ανταγωνιστικότητα του κλάδου. Τα οφέλη αυτά έχουν ιδιαίτερη σημασία όταν σε άλλα μέρη του κόσμου εμφανίζονται νεοεισερχόμενοι στην αγορά.

               Από τη σύγκριση των ρυθμιστικών πλαισίων της ΕΕ και των ΗΠΑ προέκυψε ότι θα ήταν σκόπιμο να απλουστευθούν οι κανονιστικές απαιτήσεις και διαδικασίες εκατέρωθεν του Ατλαντικού σε όλα τα πεδία που αναφέρονται στο σημείο 1.2 ανωτέρω. Η περαιτέρω σύγκλιση των δύο συστημάτων θα επιτρέψει σημαντική εξοικονόμηση όσον αφορά τις οργανωτικές δομές, τους πόρους, τα προγράμματα εκπαίδευσης, τις εσωτερικές διαδικασίες, καθώς και τα προγράμματα εποπτείας.

               Πρόσθετα παραρτήματα της συμφωνίας που είναι αναγκαία ώστε να εφαρμόζεται αποτελεσματικά η αμοιβαία αποδοχή σε συγκεκριμένο πεδίο θα εκπονηθούν και θα εγκριθούν σύμφωνα με τις ειδικές διαδικασίες που προβλέπονται στη συμφωνία και στην απόφαση 2011/719/ΕΕ. Θα αποτελέσουν το αντικείμενο ανεξάρτητων και πρόσθετων προτάσεων αποφάσεων του Συμβουλίου από την Επιτροπή.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Σύνοψη της προτεινόμενης δράσης

               Η προτεινόμενη τροποποίηση 1 της συμφωνίας θα προσφέρει τη δυνατότητα συνεργασίας και σε άλλα πεδία στα οποία κρίνεται σκόπιμο από αμφότερα τα μέρη, με την επιφύλαξη της έγκρισης των σχετικών παραρτημάτων από το Διμερές Συμβούλιο Εποπτείας για κάθε νέο πεδίο, σύμφωνα με το αναθεωρημένο άρθρο 5 όπως προτείνεται και το άρθρο 19 παράγραφος Β της συμφωνίας.

               Νομική βάση

               Άρθρο 100 παράγραφος 2 σε συνδυασμό με το άρθρο 218 παράγραφος 5 της Συνθήκης για τη λειτουργία της Ευρωπαϊκής Ένωσης.

               Ως μέρος του υποβάθρου πρέπει να αναφερθεί επίσης το άρθρο 12 παράγραφος 1 του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για κοινούς κανόνες στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφάλειας της Αεροπορίας. Προβλέπει τη δυνατότητα αναγνώρισης των συμφωνιών μεταξύ της Ευρωπαϊκής Ένωσης και τρίτων χωρών δυνάμει των οποίων αρχές του κράτους μέλους μπορούν να εκδίδουν πιστοποιητικά βάσει πιστοποιητικών που εκδίδουν αεροναυτικές αρχές τρίτης χώρας.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Δεν υπάρχουν επιπτώσεις στον προϋπολογισμό της ΕΕ.

               2016/0342 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή τροποποιητικής συμφωνίας της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Στις 25 Σεπτεμβρίου 2014, το Συμβούλιο εξουσιοδότησε την Επιτροπή να αρχίσει διαπραγματεύσεις με τις Ηνωμένες Πολιτείες της Αμερικής με αντικείμενο την τροποποίηση της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας, η οποία τέθηκε σε ισχύ την 1η Μαΐου 2011. Οι διαπραγματεύσεις ολοκληρώθηκαν επιτυχώς με την ανταλλαγή ηλεκτρονικών μηνυμάτων μεταξύ των επικεφαλής της διαπραγμάτευσης, οι οποίοι συμφώνησαν στο κείμενο που αποτέλεσε το αντικείμενο της διαπραγμάτευσης.

               (2)Με την τροποποίηση της συμφωνίας που προέκυψε από τη διαπραγμάτευση επεκτείνονται τα πεδία συνεργασίας στα οποία είναι δυνατόν να εφαρμόζεται η αμοιβαία αποδοχή εγκρίσεων και ευρημάτων συμμόρφωσης, ώστε να καταστεί δυνατή η βέλτιστη αξιοποίηση των πόρων και η αντίστοιχη εξοικονόμηση κόστους και ταυτόχρονα να διατηρηθεί υψηλού βαθμού ασφάλεια στις αεροπορικές μεταφορές.

               (3)Επομένως, η τροποποίηση 1 της συμφωνίας πρέπει να υπογραφεί εξ ονόματος της Ευρωπαϊκής Ένωσης, με την επιφύλαξη σύναψής της σε μεταγενέστερη ημερομηνία.

               (4)Προκειμένου να καταστεί δυνατή η έκδοση νέου παραρτήματος για την αδειοδότηση χειριστών δυνάμει της επέκτασης του πεδίου εφαρμογής της συμφωνίας, η σημασία του οποίου πρέπει να εξετασθεί με βάση τις σχετικές διατάξεις περί μετατροπής των πτυχίων χειριστή αεροσκαφών τρίτης χώρας του κανονισμού (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας, η τροποποίηση 1 της συμφωνίας θα πρέπει να εφαρμόζεται προσωρινά.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται εξ ονόματος της Ένωσης η υπογραφή της τροποποίησης 1 της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας, με την επιφύλαξη της σύναψης της τροποποίησης 1.

               Το προς υπογραφή κείμενο της τροποποίησης 1 της συμφωνίας επισυνάπτεται στην παρούσα απόφαση.

               Άρθρο 2

               Η Γενική Γραμματεία του Συμβουλίου καταρτίζει την πράξη εξουσιοδότησης του/των προσώπου/ων που θα ορίσει ο διαπραγματευτής για την υπογραφή της τροποποίησης 1 της συμφωνίας.

               Άρθρο 3

               Η τροποποίηση 1 της συμφωνίας εφαρμόζεται προσωρινά, σύμφωνα με το άρθρο 2 της τροποποίησης 1 της συμφωνίας, από την ημέρα της υπογραφής της και εν αναμονή της έναρξης ισχύος της.

               Άρθρο 4

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση 2011/719/ΕΕ, ΕΕ L 291 της 9.11.2011, σ. 1.

                     (2)
                  ΕΕ L 291 της 9.11.2011, σ. 1.

                     (3)
                  Κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, ΕΕ L 79 της 19.3.2008, σ. 1.

                     (4)
                  Κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, ΕΕ L 311 της 25.11.2011, σ. 1.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.10.2016
            COM(2016) 693 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή τροποποιητικής συμφωνίας της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας

               ΠΑΡΑΡΤΗΜΑ

               στην

               Πρόταση απόφασης του Συμβουλίου

               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή τροποποιητικής συμφωνίας της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας

               ΤΡΟΠΟΠΟΙΗΣΗ 1

               ΤΗΣ

               ΣΥΜΦΩΝΙΑΣ ΣΧΕΤΙΚΑ ΜΕ ΤΗ ΣΥΝΕΡΓΑΣΙΑ ΓΙΑ ΤΗΝ ΚΑΝΟΝΙΣΤΙΚΗ ΡΥΘΜΙΣΗ

               ΤΗΣ ΑΣΦΑΛΕΙΑΣ ΤΗΣ ΠΟΛΙΤΙΚΗΣ ΑΕΡΟΠΟΡΙΑΣ

               ΜΕΤΑΞΥ

               ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ

               ΚΑΙ

               ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ

               ΑΡΘΡΟ 1 — ΓΕΝΙΚΑ

               Σύμφωνα με το άρθρο 19 παράγραφος B της συμφωνίας σχετικά με τη συνεργασία για την κανονιστική ρύθμιση της ασφάλειας της πολιτικής αεροπορίας (η «συμφωνία») μεταξύ των Ηνωμένων Πολιτειών της Αμερικής («Ηνωμένες Πολιτείες») και της Ευρωπαϊκής Κοινότητας (εφεξής συλλογικά «τα συμβαλλόμενα μέρη» και μεμονωμένα «το συμβαλλόμενο μέρος»), τα συμβαλλόμενα μέρη συμφωνούν να τροποποιήσουν τη συμφωνία ως εξής:

               α)Το άρθρο 2 παράγραφος B της συμφωνίας διαγράφεται εξ ολοκλήρου και αντικαθίσταται από το ακόλουθο κείμενο:

               «Η έκταση της συνεργασίας δυνάμει της παρούσας συμφωνίας περιλαμβάνει τα κάτωθι πεδία:

               (1)εγκρίσεις αξιοπλοΐας και παρακολούθηση των προϊόντων πολιτικής αεροναυτικής·

               (2)περιβαλλοντικές δοκιμές και εγκρίσεις προϊόντων πολιτικής αεροναυτικής·

               (3)εγκρίσεις και παρακολούθηση των εγκαταστάσεων συντήρησης·

               (4)αδειοδότηση και εκπαίδευση προσωπικού·

               (5)πτητική λειτουργία αεροσκαφών·

               (6)αεροδρόμια και

               (7)υπηρεσίες εναέριας κυκλοφορίας και διαχείριση της εναέριας κυκλοφορίας.»

               β)Το άρθρο 5 της συμφωνίας διαγράφεται εξ ολοκλήρου και αντικαθίσταται από το ακόλουθο κείμενο:

               «ΑΡΘΡΟ 5

               Παραρτήματα

               .Σε θέματα που εμπίπτουν στο πεδίο εφαρμογής της συμφωνίας, τα συμβαλλόμενα μέρη ή οι αντιπρόσωποί τους στο Συμβούλιο εκπονούν παραρτήματα, στα οποία περιγράφονται οι όροι και οι προϋποθέσεις αμοιβαίας αποδοχής των ευρημάτων συμμόρφωσης και των εγκρίσεων, όταν συμφωνούν ότι τα πρότυπα, οι κανόνες, οι πρακτικές και οι διαδικασίες της πολιτικής αεροπορίας εκάστου συμβαλλομένου μέρους συμβαδίζουν επαρκώς, ώστε να καθίσταται δυνατή η αποδοχή εγκρίσεων και ευρημάτων συμμόρφωσης με βάση τα πρότυπα που εκπονεί το ένα συμβαλλόμενο μέρος εξ ονόματος του άλλου συμβαλλομένου μέρους. Τα συμβαλλόμενα μέρη συμφωνούν επίσης οι τεχνικές διαφορές μεταξύ των οικείων συστημάτων πολιτικής αεροπορίας να αποτελέσουν το αντικείμενο των παραρτημάτων.»

               ΑΡΘΡΟ 2 - ΠΡΟΣΩΡΙΝΗ ΕΦΑΡΜΟΓΗ

               Εν αναμονή της έναρξης ισχύος της, τα συμβαλλόμενα μέρη συμφωνούν να εφαρμόζουν προσωρινά την παρούσα τροποποίηση από την ημερομηνία της υπογραφής της.

               ΑΡΘΡΟ 3 – ΕΝΑΡΞΗ ΙΣΧΥΟΣ

               Η παρούσα τροποποίηση αρχίζει να ισχύει την πρώτη ημέρα του δεύτερου μήνα από την ημερομηνία της τελευταίας διακοίνωσης στο πλαίσιο της ανταλλαγής διπλωματικών διακοινώσεων μεταξύ των συμβαλλομένων μερών, με την οποία επιβεβαιώνεται η ολοκλήρωση όλων των αναγκαίων διαδικασιών για την έναρξη ισχύος της παρούσας συμφωνίας.

               ΣΕ ΠΙΣΤΩΣΗ ΤΩΝ ΑΝΩΤΕΡΩ οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.

               ΓΙΑ ΤΙΣ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ
                     ΓΙΑ ΤΗΝ ΕΥΡΩΠΑΪΚΗ ΕΝΩΣΗ

               Ο ΥΠΟΓΡΑΦΩΝ:
                     ________________
                     Ο ΥΠΟΓΡΑΦΩΝ:
                     ____________________

               ΤΙΤΛΟΣ:
                     Διοικητής της Federal Aviation
                     ΤΙΤΛΟΣ:

               ΗΜΕΡΟΜΗΝΙΑ: ______________

                     ΗΜΕΡΟΜΗΝΙΑ:  _________________


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.8.2016
            COM(2016) 503 final
            2016/0246(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή συμφωνίας μεταξύ της Ευρωπαϊκής Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Ο κανονισμός (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου χρηματοδοτικής στήριξης στον τομέα των εξωτερικών συνόρων και των θεωρήσεων και την κατάργηση της απόφασης αριθ. 574/2007/ΕΚ τέθηκε σε ισχύ στις 21 Μαΐου 2014 και άρχισε να εφαρμόζεται από την 1η Ιανουαρίου 2014
                  1
               .

               Ο κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων τέθηκε επίσης σε ισχύ στις 21 Μαΐου 2014 και άρχισε να εφαρμόζεται από την 1η Ιανουαρίου 2014
                  2
               . Σύμφωνα με το άρθρο 19 του κανονισμού (ΕΕ) αριθ. 515/2014, οι διατάξεις του κανονισμού (ΕΕ) αριθ. 514/2014 εφαρμόζονται στο μέσο χρηματοδοτικής στήριξης στον τομέα των εξωτερικών συνόρων και των θεωρήσεων στο πλαίσιο του Ταμείου Εσωτερικής Ασφάλειας (εφεξής «ΤΕΑ-Σύνορα και θεωρήσεις»).

               Σκοπός του ΤΕΑ-Σύνορα και θεωρήσεις είναι να θεσπιστεί μηχανισμός αλληλεγγύης που θα δεσμεύει τα συμμετέχοντα κράτη, προς το αμοιβαίο συμφέρον τους και το καθένα για λογαριασμό του άλλου, με τους ίδιους ευρωπαϊκούς κανόνες για τον έλεγχο των εξωτερικών συνόρων. Το ΤΕΑ-Σύνορα και θεωρήσεις θα συμβάλει στην επίτευξη ενός βασικού στόχου του κεκτημένου του Σένγκεν, και συγκεκριμένα στην από κοινού ανάληψη ευθύνης για «αποτελεσματικό, υψηλό και ενιαίο επίπεδο ελέγχου στα εξωτερικά σύνορα», όπως ορίζεται στο άρθρο 15 του κανονισμού (ΕΕ) 2016/399 του Ευρωπαϊκού Κοινοβουλίου και του Συμβουλίου. Επομένως, αποτελεί ανάπτυξη του κεκτημένου του Σένγκεν.

               Το άρθρο 5 παράγραφος 7 του κανονισμού (ΕΕ) αριθ. 515/2014 προβλέπει ότι οι χώρες που συμμετέχουν στην εκτέλεση, εφαρμογή και ανάπτυξη του κεκτημένου του Σένγκεν συμμετέχουν στο μέσο σύμφωνα με τις διατάξεις του ίδιου κανονισμού, καθώς και ότι πρέπει να συνάπτονται ρυθμίσεις για τις χρηματοδοτικές συνεισφορές των χωρών αυτών και οι συμπληρωματικοί κανόνες που είναι απαραίτητοι για την εν λόγω συμμετοχή, συμπεριλαμβανομένων των διατάξεων που διασφαλίζουν την προστασία των οικονομικών συμφερόντων της Ένωσης και την ελεγκτική εξουσία του Ελεγκτικού Συνεδρίου, δεδομένου ότι οι αντίστοιχες συμφωνίες σύνδεσης δεν προβλέπουν τέτοιου είδους κανόνες.

               Σκοπός του σχεδίου συμφωνίας με το Λιχτενστάιν είναι να καθοριστούν οι ρυθμίσεις που προβλέπονται στο άρθρο 5 παράγραφος 7 του κανονισμού (ΕΕ) αριθ. 515/2014 και να παρασχεθεί στην Επιτροπή η δυνατότητα να αναλάβει την τελική ευθύνη για την εκτέλεση του προϋπολογισμού του μέσου στην εν λόγω συνδεδεμένη χώρα, καθώς και να προσδιοριστεί η συνεισφορά αυτής της χώρας στον προϋπολογισμό της Ένωσης όσον αφορά το εν λόγω μέσο.

               Όσον αφορά τους δημοσιονομικούς και χρηματοοικονομικούς ελέγχους, τα κράτη μέλη υπόκεινται σε οριζόντιες υποχρεώσεις (για παράδειγμα στην αρμοδιότητα του Ελεγκτικού Συνεδρίου και της Ευρωπαϊκής Υπηρεσίας Καταπολέμησης της Απάτης (OLAF)), οι οποίες απορρέουν άμεσα από τη Συνθήκη ή από το παράγωγο ενωσιακό δίκαιο. Οι υποχρεώσεις αυτές ισχύουν άμεσα στα κράτη μέλη και, ως εκ τούτου, δεν καθορίζονται στον κανονισμό (ΕΕ) αριθ. 515/2014. Ωστόσο, κατ’ εφαρμογή του άρθρου 5 παράγραφος 7 του κανονισμού (ΕΕ) αριθ. 515/2014, πρέπει να επεκταθούν στη συνδεδεμένη χώρα μέσω του σχεδίου συμφωνίας.

               Για την προστασία των οικονομικών συμφερόντων της Ένωσης από απάτες και λοιπές παρατυπίες, ο κανονισμός (ΕΕ) αριθ. 514/2014 προβλέπει την παροχή κατάλληλης πρόσβασης στο προσωπικό της Επιτροπής, το Ελεγκτικό Συνέδριο και την OLAF για τη διενέργεια ελέγχων. Στο άρθρο 5 παράγραφος 9 του κανονισμού (ΕΕ) αριθ. 514/2014 ορίζεται επίσης ότι συμφωνίες συνεργασίας με τρίτες χώρες θα εξουσιοδοτούν ρητά την Επιτροπή, το Ελεγκτικό Συνέδριο και την OLAF να διενεργούν τους εν λόγω λογιστικούς ελέγχους, επιτόπιους ελέγχους και επιθεωρήσεις. Κατά συνέπεια, υπάρχει η σχετική πρόβλεψη στο σχέδιο συμφωνίας.

               2.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               •Νομική βάση

               Επειδή έχει ως σκοπό τη σύναψη ρυθμίσεων μεταξύ της Ένωσης και του Λιχτενστάιν σχετικά με τη συνεισφορά αυτής της χώρας στο μέσο χρηματοδοτικής στήριξης στον τομέα των εξωτερικών συνόρων και των θεωρήσεων για την περίοδο 2014-2020, καθώς και σχετικά με τους συμπληρωματικούς κανόνες που απαιτούνται για τη συμμετοχή αυτή, η παρούσα πρόταση για την υπογραφή της συμφωνίας βασίζεται στο άρθρο 77 παράγραφος 2 και το άρθρο 218 παράγραφος 5 της Συνθήκης για τη λειτουργία της Ευρωπαϊκής Ένωσης.

               •Η αναγκαιότητα της προτεινόμενης απόφασης

                  Βάσει του άρθρου 5 παράγραφος 7 του κανονισμού (ΕΕ) αριθ. 515/2014, είναι αναγκαίο να συναφθεί η συμφωνία με το Λιχτενστάιν, ώστε να καθοριστούν οι ρυθμίσεις σχετικά με τη συνεισφορά αυτής της χώρας στο μέσο χρηματοδοτικής στήριξης στον τομέα των εξωτερικών συνόρων και των θεωρήσεων για την περίοδο 2014-2020, καθώς και σχετικά με τους συμπληρωματικούς κανόνες που απαιτούνται για τη συμμετοχή αυτή.

                  Κατ’ εφαρμογή του άρθρου 19 παράγραφος 4 της συμφωνίας, είναι αναγκαίο να εφαρμοστεί προσωρινά η συμφωνία, με εξαίρεση το άρθρο 5 της συμφωνίας, από την επομένη της υπογραφής της.

               •Αναλογικότητα

                  Άνευ αντικειμένου

               •Επιλογή του νομικού μέσου

               Άνευ αντικειμένου

               3.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ

               •Έκβαση των διαπραγματεύσεων

               Στις 28 Μαΐου 2014, η Επιτροπή υπέβαλε σύσταση προς το Συμβούλιο προκειμένου να την εξουσιοδοτήσει να αρχίσει διαπραγματεύσεις με τη Νορβηγία, την Ισλανδία, την Ελβετία και το Λιχτενστάιν σχετικά με διεθνή συμφωνία για τη θέσπιση αυτών των συμπληρωματικών κανόνων.

               Στις 14 Ιουλίου 2014, η Επιτροπή έλαβε την εξουσιοδότηση του Συμβουλίου για την έναρξη διαπραγματεύσεων με τη Νορβηγία, την Ισλανδία, την Ελβετία και το Λιχτενστάιν σχετικά με συμφωνία για τις λεπτομέρειες συμμετοχής των εν λόγω χωρών στο Ταμείο Εσωτερικής Ασφάλειας-Σύνορα και θεωρήσεις.

               Οι διαπραγματεύσεις διεξήχθησαν από κοινού με όλες τις συνδεδεμένες χώρες. Πραγματοποιήθηκαν δύο γύροι διαπραγματεύσεων. Το τελικό κείμενο του σχεδίου συμφωνίας με το Λιχτενστάιν μονογραφήθηκε στις 30 Μαρτίου 2016.

               Η Επιτροπή θεωρεί ότι έχουν επιτευχθεί οι στόχοι που τέθηκαν από το Συμβούλιο στις διαπραγματευτικές οδηγίες του και ότι το σχέδιο ρύθμισης είναι αποδεκτό από την Ένωση.

               Τα κράτη μέλη ενημερώθηκαν και ζητήθηκε η γνώμη τους στις συναφείς ομάδες εργασίας του Συμβουλίου.

               Το τελικό περιεχόμενο του σχεδίου συμφωνίας συνοψίζεται ως εξής:

               Το σχέδιο συμφωνίας προβλέπει την ετήσια χρηματοδοτική συνεισφορά του Λιχτενστάιν στον προϋπολογισμό του Ταμείου Εσωτερικής Ασφάλειας-Σύνορα και θεωρήσεις με ετήσιο ποσό υπολογιζόμενο βάσει του ΑΕΠ του ως ποσοστό του ΑΕΠ όλων των κρατών που συμμετέχουν στο Ταμείο [άρθρο 10 και παράρτημα Ι]. Οι ετήσιες πληρωμές καθορίζονται στο άρθρο 11.

               Επιπλέον, το σχέδιο συμφωνίας προβλέπει επίσης τις λεπτομέρειες για τον ορισμό της υπεύθυνης αρχής και για το σύστημα ετήσιας υποβολής εκθέσεων.

               Η συμφωνία περιλαμβάνει επίσης διατάξεις για την προστασία των οικονομικών συμφερόντων της Ένωσης από απάτες, καθώς και μέτρα που διασφαλίζουν τη συμμόρφωση με τις διατάξεις που αφορούν τη δημοσιονομική διαχείριση και τον έλεγχο, όπως προβλέπεται στη Συνθήκη για τη λειτουργία της Ευρωπαϊκής Ένωσης («ΣΛΕΕ») και στο ενωσιακό δίκαιο βάσει της ΣΛΕΕ.

               Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας

                  Άνευ αντικειμένου

               •Διαβουλεύσεις με τα ενδιαφερόμενα μέρη

                  Άνευ αντικειμένου

               •Συλλογή και χρήση εμπειρογνωσίας

                  Άνευ αντικειμένου

               •Εκτίμηση των επιπτώσεων

                  Άνευ αντικειμένου, δεδομένου ότι η πρόταση συνδέεται με τη διαχείριση του προγράμματος και έχει ως στόχο την υπογραφή διεθνούς συμφωνίας που αποτέλεσε αντικείμενο διαπραγμάτευσης με βάση τις οδηγίες διαπραγμάτευσης που καθόρισε το Συμβούλιο.

               •Καταλληλότητα του κανονιστικού πλαισίου και απλούστευση

                  Άνευ αντικειμένου

               •Θεμελιώδη δικαιώματα

                  Άνευ αντικειμένου

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Στο άρθρο 10 και στο παράρτημα Ι του σχεδίου συμφωνίας περιλαμβάνονται οι διατάξεις που αφορούν τις ετήσιες χρηματοδοτικές συνεισφορές της συνδεδεμένης χώρας στον προϋπολογισμό του Ταμείου Εσωτερικής Ασφάλειας – Σύνορα και θεωρήσεις, καθώς και την πιθανή προσαρμογή τους στην κατάσταση που περιγράφεται στο παράρτημα I.

               5.ΛΟΙΠΑ ΣΤΟΙΧΕΙΑ

               •Εδαφική εφαρμογή

                  Ο κανονισμός (ΕΕ) αριθ. 515/2014 συνιστά ανάπτυξη του κεκτημένου του Σένγκεν. Επομένως, η παρούσα συμφωνία με το Λιχτενστάιν βασίζεται επίσης στο κεκτημένο του Σένγκεν.

                  Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη ΣΕΕ και στη ΣΛΕΕ, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. Σύμφωνα με το άρθρο 4 του προαναφερόμενου πρωτοκόλλου, η Δανία θα αποφασίσει, εντός έξι μηνών αφότου το Συμβούλιο εκδώσει την παρούσα πρόταση, αν θα ενσωματώσει την προτεινόμενη απόφαση στο εθνικό της δίκαιο.

                  Δεδομένου ότι η παρούσα πρόταση αποτελεί ανάπτυξη στοιχείων του κεκτημένου του Σένγκεν, στα οποία δεν συμμετέχουν το Ηνωμένο Βασίλειο και η Ιρλανδία, οι χώρες αυτές δεν θα δεσμεύονται ούτε θα υπόκεινται στην εφαρμογή της, σύμφωνα με τις αποφάσεις 2000/365/ΕΚ
                     3
                   και 2002/192/ΕΚ
                     4
                   του Συμβουλίου, αντίστοιχα.

                •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Το άρθρο 17 της συμφωνίας καθορίζει τις εφαρμοστέες ρυθμίσεις περί υποβολής εκθέσεων και παρακολούθησης. Έως τις 15 Φεβρουαρίου κάθε έτους και μέχρι και το 2022, το Λιχτενστάιν πρέπει να υποβάλλει στην Επιτροπή ετήσια έκθεση εφαρμογής για το προηγούμενο οικονομικό έτος.

               •Επεξηγηματικά έγγραφα (για οδηγίες)

                  Άνευ αντικειμένου

               •Αναλυτική επεξήγηση των επιμέρους διατάξεων της πρότασης

               Δεν απαιτείται

               Με βάση τις προαναφερθείσες παρατηρήσεις, η Επιτροπή προτείνει στο Συμβούλιο να αποφασίσει την υπογραφή της συμφωνίας εξ ονόματος της Κοινότητας και να εξουσιοδοτήσει τον Πρόεδρο του Συμβουλίου να ορίσει το(τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.

               Η Επιτροπή υπέβαλε χωριστή πρόταση για έκδοση απόφασης του Συμβουλίου σχετικά με τη σύναψη της επισυναπτόμενης συμφωνίας μεταξύ της Ευρωπαϊκής Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020
                  5
               . Το Συμβούλιο εκδίδει την παρούσα απόφαση μετά την έγκριση του Ευρωπαϊκού Κοινοβουλίου.

               2016/0246 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή συμφωνίας μεταξύ της Ευρωπαϊκής Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 και το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Ο κανονισμός (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου
                  6
                προβλέπει, στο άρθρο 5 παράγραφος 7, ότι οι χώρες που συμμετέχουν στην εκτέλεση, εφαρμογή και ανάπτυξη του κεκτημένου του Σένγκεν θα πρέπει να συμμετέχουν στο μέσο σύμφωνα με τις διατάξεις του ίδιου κανονισμού, καθώς και ότι θα πρέπει να συνάπτονται ρυθμίσεις για τις χρηματοδοτικές συνεισφορές των χωρών αυτών και οι συμπληρωματικοί κανόνες που είναι απαραίτητοι για την εν λόγω συμμετοχή, συμπεριλαμβανομένων των διατάξεων που διασφαλίζουν την προστασία των οικονομικών συμφερόντων της Ένωσης και την ελεγκτική εξουσία του Ελεγκτικού Συνεδρίου.

               (2)Στις 14 Ιουλίου 2014, το Συμβούλιο εξουσιοδότησε την Επιτροπή να αρχίσει διαπραγματεύσεις με το Βασίλειο της Νορβηγίας, τη Δημοκρατία της Ισλανδίας, την Ελβετική Συνομοσπονδία και το Πριγκιπάτο του Λιχτενστάιν για συμφωνία σχετικά με τις λεπτομέρειες της συμμετοχής τους στο Ταμείο Εσωτερικής Ασφάλειας-Σύνορα και θεωρήσεις. Οι διαπραγματεύσεις με το Πριγκιπάτο του Λιχτενστάιν ολοκληρώθηκαν επιτυχώς με τη μονογράφηση της συμφωνίας στις 30 Μαρτίου 2016.

               (3)Σύμφωνα με τα άρθρα 1 και 2 του πρωτοκόλλου (αριθ. 22) για τη θέση της Δανίας, που έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της, Δεδομένου ότι η παρούσα απόφαση αναπτύσσει περαιτέρω το κεκτημένο του Σένγκεν, η Δανία, σύμφωνα με το άρθρο 4 του εν λόγω πρωτοκόλλου, αποφασίζει, εντός έξι μηνών αφότου το Συμβούλιο λάβει θέση για την παρούσα απόφαση, αν θα την ενσωματώσει στο εθνικό της δίκαιο.

               (4)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να μετέχει σε ορισμένες από τις διατάξεις του κεκτημένου του Σένγκεν. Ως εκ τούτου, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της
                  7
               .

               (5)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες διατάξεις του κεκτημένου του Σένγκεν
                  8
               . Ως εκ τούτου, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)Η συμφωνία θα πρέπει να υπογραφεί εξ ονόματος της Ένωσης, με την επιφύλαξη της σύναψής της σε μεταγενέστερη ημερομηνία.

               (7)Βάσει του άρθρου 19 παράγραφος 4 της συμφωνίας, η συμφωνία θα πρέπει να εφαρμοστεί προσωρινά, με εξαίρεση το άρθρο 5, από την επομένη της υπογραφής της.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται, εξ ονόματος της Ένωσης, η υπογραφή της συμφωνίας μεταξύ της Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020, με την επιφύλαξη της σύναψης της συμφωνίας.

               Το κείμενο της προς υπογραφή συμφωνίας επισυνάπτεται στην παρούσα απόφαση.

               Άρθρο 2

               Η Γενική Γραμματεία του Συμβουλίου καταρτίζει την πράξη εξουσιοδότησης του(των) προσώπου(-ων) που θα ορίσει ο διαπραγματευτής της συμφωνίας για την υπογραφή της, με την επιφύλαξη της σύναψής της.

               Άρθρο 3

               Η συμφωνία, με εξαίρεση το άρθρο 5, εφαρμόζεται προσωρινά, σύμφωνα με το άρθρο 19 παράγραφος 4, από την επομένη της υπογραφής της, εν αναμονή της έναρξης ισχύος της.

               Άρθρο 4

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 150 της 20.5.2014, σ. 143.

                     (2)
                  ΕΕ L 150 της 20.5.2014, σ. 112.

                     (3)
                  Απόφαση του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν, ΕΕ L 131 της 1.6.2000, σ. 43.

                     (4)
                  Απόφαση του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν, ΕΕ L 64 της 7.3.2002, σ. 20.

                     (5)
                  Πρόταση απόφασης του Συμβουλίου σχετικά με τη σύναψη, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020, COM(2016) 504 final.

                     (6)
                  Κανονισμός (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου χρηματοδοτικής στήριξης στον τομέα των εξωτερικών συνόρων και των θεωρήσεων και την κατάργηση της απόφασης αριθ. 574/2007/ΕΚ (ΕΕ L 150 της 20.5.2014, σ. 143).

                     (7)
                  Απόφαση του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν, ΕΕ L 131 της 1.6.2000, σ. 43.

                     (8)
                  Απόφαση του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν, ΕΕ L 64 της 7.3.2002, σ. 20.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.8.2016
            COM(2016) 503 final
            ΠΑΡΑΡΤΗΜΑ
            στην πρόταση για
            Απόφαση του Συμβουλίου
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή συμφωνίας μεταξύ της Ευρωπαϊκής Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020

               ΠΑΡΑΡΤΗΜΑ

               στην πρόταση για

               Απόφαση του Συμβουλίου

               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή συμφωνίας μεταξύ της Ευρωπαϊκής Ένωσης και του Πριγκιπάτου του Λιχτενστάιν για συμπληρωματικούς κανόνες σχετικά με το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας για την περίοδο 2014-2020

               Η ΕΥΡΩΠΑΪΚΗ EΝΩΣΗ, εφεξής καλούμενη «η Ένωση»,

               και

               ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΪΝ, εφεξής καλούμενο «το Λιχτενστάιν»,

               εφεξής «τα μέρη»,

               ΕΧΟΝΤΑΣ ΥΠΟΨΗ το πρωτόκολλο μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν
                  1
                (εφεξής «το πρωτόκολλο σύνδεσης με το Λιχτενστάιν»),

               ΕΚΤΙΜΩΝΤΑΣ ΤΑ ΑΚΟΛΟΥΘΑ:

               1)Η Ένωση θέσπισε, στο πλαίσιο του Ταμείου Εσωτερικής Ασφάλειας, το μέσο χρηματοδοτικής στήριξης στον τομέα των εξωτερικών συνόρων και των θεωρήσεων, με τον κανονισμό (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου
                  2
               .

               2)Ο κανονισμός (ΕΕ) αριθ. 515/2014 αποτελεί ανάπτυξη των διατάξεων του κεκτημένου του Σένγκεν κατά την έννοια του πρωτοκόλλου σύνδεσης με το Λιχτενστάιν.

               3)Δεδομένου ότι ο κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου
                  3
               , έχει άμεσο αντίκτυπο στην εφαρμογή των διατάξεων του κανονισμού (ΕΕ) αριθ. 515/2014 και, ως εκ τούτου, επηρεάζει το νομικό πλαίσιο του εν λόγω κανονισμού, και επειδή οι διαδικασίες που προβλέπονται στο πρωτόκολλο σύνδεσης με το Λιχτενστάιν εφαρμόστηκαν για την έκδοση του κανονισμού (ΕΕ) αριθ. 514/2014 που κοινοποιήθηκε στο Λιχτενστάιν, τα μέρη αναγνωρίζουν ότι ο κανονισμός (ΕΕ) αριθ. 514/2014 αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου σύνδεσης με το Λιχτενστάιν, στον βαθμό που είναι απαραίτητος για την εφαρμογή του κανονισμού (ΕΕ) αριθ. 515/2014.

               4)Το άρθρο 5 παράγραφος 7 του κανονισμού (ΕΕ) αριθ. 515/2014 προβλέπει ότι οι τρίτες χώρες που συμμετέχουν στην εκτέλεση, εφαρμογή και ανάπτυξη του κεκτημένου του Σένγκεν - μεταξύ των οποίων περιλαμβάνεται το Λιχτενστάιν - συμμετέχουν στο μέσο σύμφωνα με τον εν λόγω κανονισμό, καθώς και ότι θα πρέπει να συναφθούν ρυθμίσεις για να καθοριστούν οι χρηματοδοτικές συνεισφορές των εν λόγω χωρών και οι συμπληρωματικοί κανόνες που είναι απαραίτητοι για την εν λόγω συμμετοχή, συμπεριλαμβανομένων των διατάξεων που διασφαλίζουν την προστασία των οικονομικών συμφερόντων της Ένωσης και την ελεγκτική εξουσία του Ελεγκτικού Συνεδρίου.

               5)Το μέσο χρηματοδοτικής στήριξης των εξωτερικών συνόρων και των θεωρήσεων, στο πλαίσιο του Ταμείου Εσωτερικής Ασφάλειας (εφεξής «το ΤΕΑ-Σύνορα και θεωρήσεις») αποτελεί ειδικό μέσο στο πλαίσιο του κεκτημένου του Σένγκεν που αποσκοπεί στον επιμερισμό της επιβάρυνσης και στη χρηματοδοτική στήριξη στον τομέα των εξωτερικών συνόρων και της πολιτικής θεωρήσεων εισόδου στα κράτη μέλη και τα συνδεδεμένα κράτη.

               6)Το άρθρο 60 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου
                  4
                προβλέπει κανόνες για την έμμεση διαχείριση που ισχύουν στις περιπτώσεις στις οποίες ανατίθενται καθήκοντα εκτέλεσης του προϋπολογισμού στις τρίτες χώρες, συμπεριλαμβανομένων των συνδεδεμένων χωρών.

               7)
                     Το άρθρο 17 παράγραφος 4 του κανονισμού (ΕΕ) αριθ. 514/2014 προβλέπει ότι είναι επιλέξιμες οι δαπάνες που καταβλήθηκαν το 2014 από υπεύθυνη αρχή πριν από τον τυπικό ορισμό της, έτσι ώστε να διασφαλιστεί ομαλή μετάβαση από το Ταμείο Εξωτερικών Συνόρων στο Ταμείο Εσωτερικής Ασφάλειας. Είναι εξίσου σημαντικό να αντικατοπτρίζεται ο ίδιος προβληματισμός και στην παρούσα συμφωνία. Δεδομένου ότι η συμφωνία αυτή δεν ετέθη σε ισχύ πριν από το τέλος του 2014, είναι απαραίτητο να διασφαλιστεί η επιλεξιμότητα των δαπανών που πραγματοποιήθηκαν πριν και έως τον τυπικό ορισμό της υπεύθυνης αρχής, υπό την προϋπόθεση ότι τα συστήματα διαχείρισης και ελέγχου που εφαρμόζονταν πριν από τον τυπικό ορισμό  είναι κατ’ ουσίαν τα ίδια με εκείνα που εφαρμόζονται μετά τον τυπικό ορισμό της υπεύθυνης αρχής.

               8)Για να διευκολυνθεί ο υπολογισμός και η χρήση των ετησίων συνεισφορών που οφείλονται από το Λιχτενστάιν για το ΤΕΑ-Σύνορα και θεωρήσεις, οι συνεισφορές για την περίοδο 2014-2020 θα καταβληθούν σε πέντε ετήσιες δόσεις από το 2016 έως το 2020. Από το 2016 έως το 2018, οι ετήσιες συνεισφορές καθορίζονται σε κατ’ αποκοπή ποσά, ενώ η συνεισφορά που οφείλεται για τα έτη 2019 και 2020 θα καθορισθεί το 2019 βάσει του ακαθάριστου εγχώριου προϊόντος όλων των κρατών που συμμετέχουν στο ΤΕΑ-Σύνορα και θεωρήσεις, λαμβανομένων υπόψη των πληρωμών που πραγματοποιήθηκαν,

               ΣΥΜΦΩΝΗΣΑΝ ΤΑ ΕΞΗΣ:

               Άρθρο 1

               Πεδίο εφαρμογής

               Η παρούσα συμφωνία καθορίζει τους συμπληρωματικούς κανόνες που απαιτούνται για τη συμμετοχή του Λιχτενστάιν στο ΤΕΑ-Σύνορα και θεωρήσεις σύμφωνα με τον κανονισμό (ΕΕ) αριθ. 515/2014.

               Άρθρο 2

               Δημοσιονομική διαχείριση και έλεγχος

               1.Το Λιχτενστάιν θεσπίζει τα απαραίτητα μέτρα για να διασφαλίσει τη συμμόρφωση με τις διατάξεις που αφορούν τη δημοσιονομική διαχείριση και τον έλεγχο οι οποίες προβλέπονται στη Συνθήκη για τη λειτουργία της Ευρωπαϊκής Ένωσης («ΣΛΕΕ») και στο ενωσιακό δίκαιο βάσει της ΣΛΕΕ.

               Οι διατάξεις της ΣΛΕΕ και του παραγώγου δικαίου που αναφέρονται στο πρώτο εδάφιο είναι οι ακόλουθες:

               α)άρθρο 287 παράγραφοι 1 και 2 και παράγραφος 3 της ΣΛΕΕ·

               β)τα άρθρα 30, 32 και 57, το άρθρο 58 παράγραφος 1 στοιχείο γ) σημείο i), το άρθρο 60, το άρθρο 79 παράγραφος 2 και το άρθρο 108 παράγραφος 2 του κανονισμού (ΕΕ, Ευρατόμ) αριθ. 966/2012·

               γ)τα άρθρα 32, 38, 42, 84, 88, 142 και 144 του κατ’ εξουσιοδότηση κανονισμού (ΕΕ) αριθ. 1268/2012 της Επιτροπής
                  5
               ·

               δ)κανονισμός (Ευρατόμ, ΕΚ) αριθ. 2185/96 του Συμβουλίου
                  6
               ·

               ε)κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου
                  7
               .

               Τα μέρη δύνανται να αποφασίσουν την τροποποίηση του παρόντος καταλόγου με κοινή συμφωνία.

               2.Το Λιχτενστάιν εφαρμόζει στο έδαφός του τις διατάξεις που αναφέρονται στην παράγραφο 1 σύμφωνα με την παρούσα συμφωνία.

               Άρθρο 3

               Τήρηση της αρχής της χρηστής δημοσιονομικής διαχείρισης

               Τα κεφάλαια που χορηγούνται στο Λιχτενστάιν δυνάμει του ΤΕΑ-Σύνορα και θεωρήσεις χρησιμοποιούνται σύμφωνα με την αρχή της χρηστής δημοσιονομικής διαχείρισης.

               Άρθρο 4

               Τήρηση της αρχής για τη σύγκρουση συμφερόντων

               Απαγορεύεται σε όλους τους δημοσιονομικούς παράγοντες και σε κάθε άλλο πρόσωπο που συμμετέχει στην εκτέλεση και διαχείριση του προϋπολογισμού, συμπεριλαμβανομένων των σχετικών προπαρασκευαστικών πράξεων, καθώς και στον λογιστικό ή άλλο έλεγχο, και δραστηριοποιείται στο έδαφος του Λιχτενστάιν, να προβαίνουν σε οποιαδήποτε ενέργεια η οποία είναι δυνατόν να φέρει τα συμφέροντά τους σε σύγκρουση με τα συμφέροντα της Ένωσης.

               Άρθρο 5

               Αναγκαστική εκτέλεση

               Οι απoφάσεις της Επιτρoπής πoυ επιβάλλoυv χρηματική υπoχρέωση εις βάρoς πρoσώπων, εκτός τωv κρατών, είναι εκτελεστές στο έδαφος του Λιχτενστάιν.

               Η αναγκαστική εκτέλεση διέπεται από τις διατάξεις της πολιτικής δικονομίας που ισχύουν στο Λιχτενστάιν. Ο εκτελεστήριος τύπος περιάπτεται στην απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την εθνική αρχή την οποία ορίζει αντίστοιχα η κυβέρνηση του Λιχτενστάιν για τον σκοπό αυτό, ενημερώνοντας σχετικά την Επιτροπή.

               Μετά την ολοκλήρωση των διατυπώσεων αυτών κατ’ αίτηση της Επιτροπής, η Επιτροπή μπορεί να προβεί σε αναγκαστική εκτέλεση σύμφωνα με το εθνικό δίκαιο, προσφεύγοντας απευθείας στην υπεύθυνη αρχή.

               Η αναγκαστική εκτέλεση αναστέλλεται μόνο με απόφαση του Δικαστηρίου της Ευρωπαϊκής Ένωσης. Ωστόσο, ο έλεγχος της κανονικότητας των εκτελεστικών μέτρων ανήκει στην αρμοδιότητα των δικαστηρίων του Λιχτενστάιν.

               Άρθρο 6

               Προστασία των οικονομικών συμφερόντων της Ένωσης από απάτες

               1.Το Λιχτενστάιν

               α)καταπολεμά την απάτη ή οιαδήποτε άλλη παράνομη δραστηριότητα κατά των οικονομικών συμφερόντων της Ένωσης, λαμβάνοντας μέτρα τα οποία έχουν αποτρεπτικό χαρακτήρα και προσφέρουν αποτελεσματική προστασία στο Λιχτενστάιν·

               β)λαμβάνει τα ίδια μέτρα καταπολέμησης της απάτης κατά των οικονομικών συμφερόντων της Ένωσης, με εκείνα που λαμβάνει για την καταπολέμηση της απάτης κατά των ιδίων οικονομικών συμφερόντων· και

               γ)συντονίζει τη δράση του που αποσκοπεί στην προστασία των οικονομικών συμφερόντων της Ένωσης με τα κράτη μέλη και την Επιτροπή.

               2.Το Λιχτενστάιν θεσπίζει μέτρα ισοδύναμα με εκείνα που ενέκρινε η Ένωση σύμφωνα με το άρθρο 325 παράγραφος 4 της ΣΛΕΕ και τα οποία ισχύουν τη στιγμή της υπογραφής της παρούσας συμφωνίας.

               Τα μέρη ενδέχεται να αποφασίσουν με αμοιβαία συμφωνία να θεσπίσουν μέτρα ισοδύναμα προς οιαδήποτε επακόλουθα μέτρα εκδοθούν από την Ένωση σύμφωνα με το παρόν άρθρο.

               Άρθρο 7

               Επιτόπιοι έλεγχοι και εξακριβώσεις από την Επιτροπή (OLAF)

               Με την επιφύλαξη των δικαιωμάτων της βάσει του άρθρο 5 παράγραφος 8 του κανονισμού (ΕΕ) αριθ. 514/2014, η Επιτροπή (η Ευρωπαϊκή Υπηρεσία Καταπολέμησης της Απάτης - OLAF) εξουσιοδοτείται να διενεργεί επιτόπιους ελέγχους και εξακριβώσεις στην επικράτεια του Λιχτενστάιν όσον αφορά το ΤΕΑ-Σύνορα και θεωρήσεις σύμφωνα με τους όρους και τις προϋποθέσεις που προβλέπονται στον κανονισμό (Ευρατόμ, ΕΚ) αριθ. 2185/96.

               Οι αρχές του Λιχτενστάιν διευκολύνουν τους επιτόπιους ελέγχους και εξακριβώσεις και, εφόσον το επιθυμούν, συμμετέχουν και οι ίδιες στη διενέργειά τους.

               Άρθρο 8

               Ελεγκτικό Συνέδριο

               Σύμφωνα με το άρθρο 287 παράγραφος 3 της ΣΛΕΕ και το μέρος Ι τίτλος Χ κεφάλαιο 1 του κανονισμού (ΕΕ, Ευρατόμ) αριθ. 966/2012, το Ελεγκτικό Συνέδριο έχει ιδίως τη δυνατότητα να διενεργεί ελέγχους στις εγκαταστάσεις κάθε οργανισμού που διαχειρίζεται έσοδα ή δαπάνες εξ ονόματος της Ένωσης στο έδαφος του Λιχτενστάιν όσον αφορά το ΤΕΑ-Σύνορα και θεωρήσεις, συμπεριλαμβανομένων των εγκαταστάσεων κάθε φυσικού ή νομικού προσώπου που λαμβάνει πληρωμές από τον προϋπολογισμό.

               Στο Λιχτενστάιν, οι έλεγχοι του Ελεγκτικού Συνεδρίου ασκούνται σε συνεργασία με τα εθνικά ελεγκτικά όργανα, ή, εάν αυτά δεν έχουν τις αναγκαίες αρμοδιότητες, με τις υπεύθυνες εθνικές υπηρεσίες. Το Ελεγκτικό Συνέδριο και τα εθνικά ελεγκτικά όργανα του Λιχτενστάιν συνεργάζονται με πνεύμα εμπιστοσύνης, διατηρώντας παράλληλα την ανεξαρτησία τους. Τα εν λόγω όργανα ή υπηρεσίες γνωστοποιούν στο Ελεγκτικό Συνέδριο εάν προτίθενται να συμμετάσχουν στον έλεγχο.

               Το Ελεγκτικό Συνέδριο έχει τουλάχιστον τα ίδια δικαιώματα με την Επιτροπή, τα οποία προβλέπονται στο άρθρο 5 παράγραφος 7 του κανονισμού (ΕΕ) αριθ. 514/2014 και στο άρθρο 7 της παρούσας συμφωνίας.

               Άρθρο 9

               Δημόσιες συμβάσεις

               Το Λιχτενστάιν εφαρμόζει τις διατάξεις της νομοθεσίας του όσον αφορά τις δημόσιες συμβάσεις σύμφωνα με το παράρτημα XVI της συμφωνίας για τον Ευρωπαϊκό Οικονομικό Χώρο
                  8
               .

               Άρθρο 10

               Χρηματοδοτικές συνεισφορές

               1.Για την περίοδο 2016-2018, το Λιχτενστάιν καταβάλλει ετήσιες πληρωμές στον προϋπολογισμό του ΤΕΑ-Σύνορα και θεωρήσεις, σύμφωνα με τους ακόλουθους πίνακες:

               (Όλα τα ποσά σε EUR)

                        2016

                        2017

                        2018

                        Λιχτενστάιν

                        218 815

                        218 815

                        218 815

               2.Οι συνεισφορές του Λιχτενστάιν για τα έτη 2019 και 2020 υπολογίζονται σύμφωνα με το αντίστοιχο ακαθάριστο εγχώριο προϊόν (ΑΕΠ) ως ποσοστό του ΑΕΠ όλων των κρατών που συμμετέχουν στο ΤΕΑ-Σύνορα και θεωρήσεις σύμφωνα με τη μέθοδο που περιγράφεται στο παράρτημα.

               3.
                     Οι χρηματοδοτικές συνεισφορές που αναφέρονται στο παρόν άρθρο καταβάλλονται από το Λιχτενστάιν, ανεξάρτητα από την ημερομηνία έγκρισης του εθνικού προγράμματος που αναφέρεται στο άρθρο 14 του κανονισμού (ΕΕ) αριθ. 514/2014.

               Άρθρο 11

               Χρήση χρηματοδοτικών συνεισφορών

               1.Το σύνολο των ετήσιων πληρωμών για το 2016 και το 2017 κατανέμονται ως εξής:

               α)
                     75 % για την ενδιάμεση επανεξέταση που αναφέρεται στο άρθρο 8 του κανονισμού (ΕΕ) αριθ. 515/2014·

               β)
                     15 % για την ανάπτυξη των συστημάτων ΤΠ που αναφέρονται στο άρθρο 15 του κανονισμού (ΕΕ) αριθ. 515/2014, με την επιφύλαξη της έγκρισης των σχετικών νομοθετικών πράξεων της Ένωσης έως τις 30 Ιουνίου 2017·

               γ)
                     10 % για τις δράσεις της Ένωσης που αναφέρονται στο άρθρο 13 του κανονισμού (ΕΕ) αριθ. 515/2014 και την επείγουσα συνδρομή που αναφέρεται στο άρθρο 14 του κανονισμού (ΕΕ) αριθ. 515/2014.

               Σε περίπτωση που το ποσό που αναφέρεται στο στοιχείο β) δεν έχει διατεθεί ή δεν έχει δαπανηθεί, η Επιτροπή διαθέτει εκ νέου το ποσό αυτό στις ειδικές δράσεις που αναφέρονται στο άρθρο 7 του κανονισμού (ΕΕ) αριθ. 515/2014, σύμφωνα με τη διαδικασία που προβλέπεται στο άρθρο 5 παράγραφος 5 στοιχείο β) δεύτερο εδάφιο του κανονισμού (ΕΕ) αριθ. 515/2014.

               Εάν η παρούσα συμφωνία δεν αρχίσει να ισχύει ή δεν εφαρμόζεται προσωρινά έως την 1η Ιουνίου 2017, η πλήρης συνεισφορά του Λιχτενστάιν χρησιμοποιείται σύμφωνα με την παράγραφο 2 του παρόντος άρθρου.

               2.Το σύνολο των ετήσιων πληρωμών για τα έτη 2018, 2019 και 2020 κατανέμεται ως εξής:

               α)
                     40 % για τις ειδικές δράσεις που αναφέρονται στο άρθρο 7 του κανονισμού (ΕΕ) αριθ. 515/2014·

               β)
                     50 % για την ανάπτυξη των συστημάτων ΤΠ που αναφέρονται στο άρθρο 15 του κανονισμού (ΕΕ) αριθ. 515/2014, με την επιφύλαξη της έγκρισης των σχετικών νομοθετικών πράξεων της Ένωσης έως τις 31 Δεκεμβρίου 2018·

               γ)
                     10 % για τις δράσεις της Ένωσης που αναφέρονται στο άρθρο 13 του κανονισμού (ΕΕ) αριθ. 515/2014 και την επείγουσα συνδρομή που αναφέρεται στο άρθρο 14 του κανονισμού (ΕΕ) αριθ. 515/2014.

               Σε περίπτωση που το ποσό που αναφέρεται στο στοιχείο β) δεν έχει διατεθεί ή δεν έχει δαπανηθεί, η Επιτροπή διαθέτει εκ νέου το ποσό αυτό στις ειδικές δράσεις που αναφέρονται στο άρθρο 7 του κανονισμού (ΕΕ) αριθ. 515/2014, σύμφωνα με τη διαδικασία που προβλέπεται στο άρθρο 5 παράγραφος 5 στοιχείο β) δεύτερο εδάφιο του κανονισμού (ΕΕ) αριθ. 515/2014.

               3.Τα πρόσθετα ποσά που διατίθενται για την ενδιάμεση επανεξέταση, τις δράσεις της Ένωσης, τις ειδικές δράσεις ή το πρόγραμμα για την ανάπτυξη συστημάτων ΤΠ χρησιμοποιούνται σύμφωνα με τη σχετική διαδικασία που ορίζεται σε μία από τις ακόλουθες διατάξεις:

               α)στο άρθρο 6 παράγραφος 2 του κανονισμού (ΕΕ) αριθ. 514/2014·

               β)στο άρθρο 8 παράγραφος 7 του κανονισμού (ΕΕ) αριθ. 515/2014·

               γ)στο άρθρο 7 παράγραφος 3 του κανονισμού (ΕΕ) αριθ. 515/2014·

               δ)στο άρθρο 15 δεύτερο εδάφιο του κανονισμού (ΕΕ) αριθ. 515/2014.

               4.Κάθε έτος, η Επιτροπή δύναται να χρησιμοποιεί ποσό έως 1 581 EUR από τις πληρωμές που πραγματοποιεί το Λιχτενστάιν προκειμένου να χρηματοδοτεί τις διοικητικές δαπάνες για μόνιμο ή εξωτερικό προσωπικό που είναι απαραίτητες για τη στήριξη της εφαρμογής του κανονισμού (ΕΕ) αριθ. 515/2014 και της παρούσας συμφωνίας από το Λιχτενστάιν.

               Άρθρο 12

               Εμπιστευτικότητα

               Οι πληροφορίες που κοινοποιούνται ή αποκτώνται βάσει της παρούσας συμφωνίας, με οποιαδήποτε μορφή, καλύπτονται από το επαγγελματικό απόρρητο και απολαύουν της προστασίας που παρέχεται σε ανάλογες πληροφορίες από τις αντίστοιχες διατάξεις που ισχύουν για τα όργανα της Ένωσης και από τη νομοθεσία του Λιχτενστάιν. Οι πληροφορίες αυτές δεν κοινοποιούνται σε πρόσωπα άλλα από εκείνα τα οποία, λόγω των καθηκόντων τους στα όργανα της Ένωσης, στα κράτη μέλη ή στο Λιχτενστάιν, οφείλουν να τις γνωρίζουν, ούτε χρησιμοποιούνται για σκοπούς άλλους από τη διασφάλιση της αποτελεσματικής προστασίας των οικονομικών συμφερόντων των μερών.

               Άρθρο 13

               Ορισμός υπεύθυνης αρχής

               1.
                     Το Λιχτενστάιν κοινοποιεί στην Επιτροπή τον τυπικό ορισμό, σε υπουργικό επίπεδο, της υπεύθυνης αρχής που είναι υπεύθυνη για τη διαχείριση και τον έλεγχο των δαπανών στο πλαίσιο του ΤΕΑ-Σύνορα και θεωρήσεις, το συντομότερο δυνατό μετά την έγκριση του εθνικού προγράμματος.

               2.
                     Ο ορισμός που αναφέρεται στην παράγραφο 1 πραγματοποιείται με την επιφύλαξη ότι ο εν λόγω φορέας πληροί τα κριτήρια ορισμού σχετικά με το εσωτερικό περιβάλλον, τις δραστηριότητες ελέγχου, την ενημέρωση και επικοινωνία, καθώς και την παρακολούθηση, που θεσπίζονται στον κανονισμό (EΕ) αριθ. 514/2014 ή βάσει αυτού.

               3.
                     Ο ορισμός υπεύθυνης αρχής βασίζεται σε γνωμοδότηση ελεγκτικού φορέα, που μπορεί να είναι η αρχή ελέγχου, η οποία αξιολογεί τη συμμόρφωση της υπεύθυνης αρχής με τα κριτήρια ορισμού. Ο φορέας αυτός μπορεί να είναι ο αυτόνομος δημόσιος οργανισμός που είναι υπεύθυνος για την παρακολούθηση, την αξιολόγηση και τον λογιστικό έλεγχο της δημόσιας διοίκησης. Ο ελεγκτικός φορέας λειτουργεί ανεξάρτητα από την υπεύθυνη αρχή και επιτελεί το έργο του σύμφωνα με διεθνώς αποδεκτά πρότυπα λογιστικού ελέγχου. Το Λιχτενστάιν μπορεί να βασίζει την απόφασή του για τον ορισμό της αρχής στο κατά πόσον τα συστήματα διαχείρισης και ελέγχου είναι ουσιωδώς ίδια με τα ήδη υπάρχοντα για την προηγούμενη περίοδο προγραμματισμού και κατά πόσον λειτούργησαν αποτελεσματικά. Εάν τα αποτελέσματα των λογιστικών και άλλων ελέγχων δείχνουν ότι ο ορισθείς φορέας δεν συμμορφώνεται πλέον προς τα κριτήρια ορισμού, το Λιχτενστάιν λαμβάνει τα αναγκαία μέτρα για να εξασφαλίσει τη διόρθωση των ανεπαρκειών στην εκτέλεση των καθηκόντων του φορέα αυτού, περιλαμβανομένης της λήξης της ανάθεσης καθηκόντων.

               Άρθρο 14

               Ορισμός του οικονομικού έτους

               Για τους σκοπούς της παρούσας συμφωνίας, το οικονομικό έτος που αναφέρεται στο άρθρο 60 παράγραφος 5 του κανονισμού (ΕΕ, Ευρατόμ) αριθ. 966/2012, καλύπτει τις δαπάνες που καταβάλλονται και τα έσοδα που εισπράττονται και εγγράφονται στους λογαριασμούς της υπεύθυνης αρχής την περίοδο η οποία αρχίζει στις 16 Οκτωβρίου του έτους «Ν-1» και λήγει στις 15 Οκτωβρίου του έτους «Ν».

               Άρθρο 15

               Επιλεξιμότητα των δαπανών

               Κατά παρέκκλιση του άρθρου 17 παράγραφος 3 στοιχείο β) και παράγραφος 4 του κανονισμού (ΕΕ) αριθ. 514/2014, οι δαπάνες είναι επιλέξιμες εφόσον έχουν καταβληθεί από την υπεύθυνη αρχή πριν από τον τυπικό ορισμό της σύμφωνα με το άρθρο 13 της παρούσας συμφωνίας, με την προϋπόθεση ότι τα συστήματα διαχείρισης και ελέγχου που εφαρμόζονταν πριν από τον ορισμό αυτό ήταν κατ’ ουσίαν τα ίδια με εκείνα που εφαρμόζονται μετά τον τυπικό ορισμό της υπεύθυνης αρχής.

               Άρθρο 16

               Αίτηση πληρωμής του ετήσιου υπολοίπου

               1.
                     Έως τις 15 Φεβρουαρίου του έτους που έπεται του οικονομικού έτους, το Λιχτενστάιν υποβάλλει στην Επιτροπή τα έγγραφα και τις πληροφορίες που απαιτούνται σύμφωνα με το άρθρο 60 παράγραφος 5 στοιχεία β) και γ) του κανονισμού (ΕΕ, Ευρατόμ) αριθ. 966/2012.

               Κατά παρέκκλιση του άρθρου 44 παράγραφος 1 του κανονισμού (ΕΕ) αριθ. 514/2014, και σύμφωνα με το άρθρο 60 παράγραφος 5 τρίτο εδάφιο του κανονισμού (ΕΕ, Ευρατόμ) αριθ. 966/2012, το Λιχτενστάιν υποβάλλει στην Επιτροπή τη γνώμη που αναφέρεται στο άρθρο 60 παράγραφος 5 δεύτερο εδάφιο του κανονισμού (ΕΕ, Ευρατόμ) αριθ. 966/2012 έως τις 15 Μαρτίου του έτους που έπεται του οικονομικού έτους.

               Τα υποβαλλόμενα έγγραφα που αναφέρονται στην παρούσα παράγραφο χρησιμεύουν ως αίτηση πληρωμής του ετήσιου υπολοίπου.

               2.
                     Τα αναφερόμενα στην παράγραφο 1 έγγραφα συντάσσονται σύμφωνα με τα υποδείγματα που εκδίδει η Επιτροπή βάσει του άρθρου 44 παράγραφος 3 του κανονισμού (ΕΕ) αριθ. 514/2014.

               Άρθρο 17

               Έκθεση εφαρμογής

               Κατά παρέκκλιση του άρθρου 54 παράγραφος 1 του κανονισμού (ΕΕ) αριθ. 514/2014, και σύμφωνα με το άρθρο 60 παράγραφος 5 τρίτο εδάφιο του κανονισμού (ΕΕ, Ευρατόμ) αριθ. 966/2012, το Λιχτενστάιν υποβάλλει στην Επιτροπή ετήσια έκθεση σχετικά με την εφαρμογή του εθνικού προγράμματος κατά το προηγούμενο οικονομικό έτος το αργότερο στις 15 Φεβρουαρίου κάθε έτους έως και το 2022 και μπορεί να δημοσιοποιεί τις σχετικές πληροφορίες στο κατάλληλο επίπεδο.

               Η πρώτη ετήσια έκθεση για την εφαρμογή του εθνικού προγράμματος υποβάλλεται στις 15 Φεβρουαρίου μετά την έναρξη ισχύος της παρούσας συμφωνίας ή την έναρξη της προσωρινής εφαρμογής της.

               Η πρώτη έκθεση καλύπτει τα οικονομικά έτη από το 2014 και εξής, έως το οικονομικό έτος πριν από το οποίο πρέπει να υποβληθεί η πρώτη ετήσια έκθεση σύμφωνα με το δεύτερο εδάφιο του παρόντος άρθρου. Το Λιχτενστάιν υποβάλλει τελική έκθεση εφαρμογής του εθνικού προγράμματος έως τις 31 Δεκεμβρίου 2023.

               Άρθρο 18

               Σύστημα ηλεκτρονικής ανταλλαγής δεδομένων

               Σύμφωνα με το άρθρο 24 παράγραφος 5 του κανονισμού (ΕΕ) αριθ. 514/2014, όλες οι επίσημες ανταλλαγές πληροφοριών μεταξύ του Λιχτενστάιν και της Επιτροπής πραγματοποιούνται με τη χρησιμοποίηση συστήματος ηλεκτρονικής ανταλλαγής δεδομένων που παρέχει η Επιτροπή για τον σκοπό αυτό.

               Άρθρο 19

               Έναρξη ισχύος

               1.Ο Γενικός Γραμματέας του Συμβουλίου της Ευρωπαϊκής Ένωσης είναι θεματοφύλακας της παρούσας συμφωνίας.

               2.Τα μέρη εγκρίνουν την παρούσα συμφωνία σύμφωνα με τις οικείες διαδικασίες. Κοινοποιούν αμοιβαίως την ολοκλήρωση των διαδικασιών αυτών.

               3.Η παρούσα συμφωνία αρχίζει να ισχύει την πρώτη ημέρα του πρώτου μήνα που ακολουθεί την ημερομηνία κατάθεσης της τελευταίας κοινοποίησης η οποία αναφέρεται στην παράγραφο 2.

               4.Εξαιρουμένου του άρθρου 5, τα μέρη εφαρμόζουν την παρούσα συμφωνία προσωρινά από την επομένη της υπογραφής της, με την επιφύλαξη των συνταγματικών επιταγών.

               Άρθρο 20

               Διάρκεια ισχύος και καταγγελία

               1.Η Ένωση ή το Λιχτενστάιν δύναται να καταγγείλει την παρούσα συμφωνία, κοινοποιώντας την σχετική απόφαση στο άλλο μέρος. Η συμφωνία παύει να ισχύει τρεις μήνες μετά την ημερομηνία της κοινοποίησης αυτής. Τα έργα και οι δραστηριότητες που βρίσκονται σε εξέλιξη κατά τον χρόνο της καταγγελίας συνεχίζονται σύμφωνα με τους όρους που καθορίζονται στην παρούσα συμφωνία. Τα συμβαλλόμενα μέρη ρυθμίζουν από κοινού τυχόν άλλες συνέπειες της καταγγελίας.

               2.
                     H παρούσα συμφωνία παύει να ισχύει μόλις καταγγελθεί το πρωτόκολλο σύνδεσης με το Λιχτενστάιν σύμφωνα με το άρθρο 5 παράγραφος 4, το άρθρο 11 παράγραφος 1 ή 3 του εν λόγω πρωτοκόλλου.

               Άρθρο 21

               Γλώσσες

               Η παρούσα συμφωνία συντάσσεται σε ένα μόνο πρωτότυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.

               ΠΑΡΑΡΤΗΜΑ

               Τύπος για τον υπολογισμό των χρηματοδοτικών συνεισφορών για τα έτη 2019 και 2020 και τρόποι πληρωμής

               Η οικονομική συνεισφορά του Λιχτενστάιν στο ΤΕΑ-Σύνορα και θεωρήσεις που αναφέρεται στο άρθρο 5 παράγραφος 7 δεύτερο και τρίτο εδάφιο του κανονισμού (ΕΕ) 515/2014, υπολογίζεται ως εξής για τα έτη 2019 και 2020:

               Για κάθε έτος, από το 2013 έως το 2017, τα οριστικά αριθμητικά στοιχεία του ακαθάριστου εγχώριου προϊόντος (ΑΕΠ) του Λιχτενστάιν που είναι διαθέσιμα στις 31 Μαρτίου του 2019 διαιρούνται διά του αθροίσματος των ποσών για το ΑΕΠ του συνόλου των κρατών που συμμετέχουν στο ΤΕΑ-Σύνορα και θεωρήσεις για το ίδιο έτος. Ο μέσος όρος των πέντε ποσοστών που προέκυψαν για τα έτη 2013 έως 2017 εφαρμόζεται στο σύνολο των πραγματικών ετήσιων πιστώσεων του ΤΕΑ-Σύνορα και θεωρήσεις για τα έτη 2014 έως 2019 και των ετήσιων πιστώσεων ανάληψης υποχρεώσεων του ΤΕΑ-Σύνορα και θεωρήσεις για το έτος 2020, σύμφωνα με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2020 που εγκρίνει η Επιτροπή, ώστε να προκύψει το συνολικό ποσό που πρέπει να καταβάλει το Λιχτενστάιν για όλη την περίοδο εφαρμογής του ΤΕΑ-Σύνορα και θεωρήσεις. Από το ποσό αυτό αφαιρούνται οι πράγματι καταβληθείσες πληρωμές του Λιχτενστάιν σύμφωνα με το άρθρο 10 παράγραφος 1 της παρούσας συμφωνίας, ώστε να προκύψει το συνολικό ποσό των συνεισφορών του για τα έτη 2019 και 2020. Το ήμισυ του ποσού αυτού καταβάλλεται το 2019 και το υπόλοιπο το 2020.

               Η χρηματοδοτικής συνεισφορά καταβάλλεται σε ευρώ.

               Το Λιχτενστάιν καταβάλλει την αντίστοιχη οικονομική συνεισφορά του το αργότερο εντός 45 ημερών από την παραλαβή του χρεωστικού σημειώματος. Οποιαδήποτε καθυστέρηση στην καταβολή της χρηματοδοτικής συνεισφοράς συνεπάγεται επιβάρυνση με τόκους υπερημερίας επί του ανεξόφλητου ποσού, αρχής γενομένης από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως δημοσιεύεται στην Επίσημη Εφημερίδα της Ευρωπαϊκής Ένωσης, σειρά C, την πρώτη ημερολογιακή ημέρα του μηνός της λήξης της προθεσμίας, προσαυξημένο κατά 3,5 ποσοστιαίες μονάδες.

                     (1)
                  EE L 160 της 18.6.2011, σ. 21.

                     (2)
                  Κανονισμός (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου χρηματοδοτικής στήριξης στον τομέα των εξωτερικών συνόρων και των θεωρήσεων και την κατάργηση της απόφασης αριθ. 574/2007/ΕΚ (ΕΕ L 150 της 20.5.2014, σ. 143).

                     (3)
                  Κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (ΕΕ L 150 της 20.5.2014, σ. 112).

                     (4)
                  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1) όπως τροποποιήθηκε τελευταία με τον κανονισμό (EU, Eυρατόμ) αριθ. 547/2014 της 15ης Mαΐου 2014 (ΕΕ L 163 της 29.5.2014, σ. 18).

                     (5)
                  Κατ’ εξουσιοδότηση κανονισμός (ΕΕ) αριθ. 1268/2012 της Επιτροπής σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).

                     (6)
                  Κανονισμός (Ευρατόμ, ΕΚ) αριθ. 2185/96 του Συμβουλίου σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).

                     (7)
                  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

                     (8)
                  ΕΕ L 1 της 3.1.1994, σ. 461.


Σημαντική ανακοίνωση νομικού περιεχομένου

|

52004PC0135

Πρόταση απόφασης του Συμβουλίου Για την τροποποίηση της απόφασης του Συμβουλίου 1998/20/EΚ με την οποία επιτρέπεται στο Βασίλειο των Κάτω Χωρών να εφαρμόζει μέτρα κατά παρέκκλιση του άρθρου 21 της έκτης οδηγίας (77/388/EΟΚ) της 17ης Μαΐου 1977 σχετικά με την εναρμόνιση των νομοθεσιών των κρατών μελών σχετικά με τους φόρους κύκλου εργασιών  /* COM/2004/0135 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Για την τροποποίηση της απόφασης του Συμβουλίου 1998/20/EΚ με την οποία επιτρέπεται στο Βασίλειο των Κάτω Χωρών να εφαρμόζει μέτρα κατά παρέκκλιση του άρθρου 21 της έκτης οδηγίας (77/388/EΟΚ) της 17ης Μαΐου 1977 σχετικά με την εναρμόνιση των νομοθεσιών των κρατών μελών σχετικά με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Βάσει του άρθρου 27 της έκτης οδηγίας του Συμβουλίου της 17ης Μαΐου 1977 σχετικά με την εναρμόνιση των νομοθεσιών των κρατών μελών όσον αφορά τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση [1] - το Συμβούλιο μπορεί, αποφασίζοντας ομόφωνα μετά από πρόταση της Επιτροπής, να επιτρέπει ομοφώνως σε κάθε κράτος μέλος να λαμβάνει ειδικά μέτρα κατά παρέκκλιση από την παρούσα οδηγία με σκοπό την απλοποίηση της διαδικασίας είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.[1]  ΕΕ L 145, 13.6.1977, σ. 1 Οδηγία που τροποποιήθηκε τελευταία με την οδηγία 2004/7/EΚ (ΕΕ L 27, 30.1.2004, σ.44).2. Κατά κανόνα οι άδειες αυτές είναι προσωρινές και να ελέγχεται μετά από μερικά χρόνια κατά πόσο αυτά τα ειδικά μέτρα είναι κατάλληλα και αποτελεσματικά.3. Με την απόφαση του Συμβουλίου 1998/20/EΚ [2] επετράπη στο Βασίλειο της Ολανδίας να εφαρμόσει ένα μέτρο παρέκκλισης από το άρθρο 21 της έκτης οδηγίας. Η ισχύς αυτής της απόφασης (31 Δεκεμβρίου 1999) παρατάθηκε μέχρι τις 31 Δεκεμβρίου 2003 με την απόφαση του Συμβουλίου 2000/435/EΚ [3]. Με την απόφαση αυτή συγκεκριμένα επετράπη στην Ολανδία να καθιερώσει ένα σύστημα, όσον αφορά τη βιομηχανία έτοιμων ενδυμάτων, βάσει του οποίου η υποχρέωση καταβολής του ΦΠΑ στις φορολογικές αρχές μετατίθεται από τον υπεργολάβο στην επιχείρηση έτοιμων ενδυμάτων (στον εργολάβο).[2]  ΕΕ L 8, 14.1.1998, σ. 16[3]  ΕΕ L 172, 12.7.2000, σ. 244. Με επιστολή που πρωτοκολλήθηκε στη Γενική Γραμματεία στις 26 Noεμβρίου 2003 το Βασίλειο των Κάτω Χωρών ζήτησε την άδεια να παρατείνει την εφαρμογή αυτού του μέτρου. Σύμφωνα με το αίτημα αυτό η παρέκκλιση είχε αποδειχθεί πολύ αποτελεσματική όσον αφορά την καταπολέμηση της διαφυγής ΦΠΑ στον εν λόγω τομέα.5. Το εν λόγω αίτημα θα πρέπει να θεωρηθεί κατά κύριο λόγο ως ένα μέτρο παρεμπόδισης ορισμένων περιπτώσεων φοροδιαφυγής στον τομέα της βιομηχανίας έτοιμων ενδυμάτων, δεδομένου ότι οι υπεργολάβοι συχνά δεν πληρώνουν τον ΦΠΑ που περιλαμβάνεται στα τιμολόγια και στη συνέχεια είναι δύσκολο να εντοπιστούν. Το μέτρο αυτό έχει επίσης ως αποτέλεσμα την απλοποίηση της εργασίας των φορολογικών αρχών, οι οποίες συχνά δυσκολεύονται να εισπράξουν τον ΦΠΑ που οφείλουν οι υπεργολάβοι στον τομέα αυτό.6. Το μέτρο είναι ανάλογο προς τον επιδιωκόμενο στόχο αφού δεν πρόκειται να εφαρμόζεται για όλες τις φορολογήσιμες συναλλαγές στον σχετικό τομέα αλλά μόνο για ειδικές συναλλαγές που δημιουργούν σοβαρά προβλήματα φοροδιαφυγής.7. Το μέτρο αυτό επίσης δεν επηρεάζει αρνητικά τους ίδιους πόρους των Κοινοτήτων από τον ΦΠΑ ούτε το ποσό του φόρου που οφείλεται στο τελικό στάδιο της κατανάλωσης.8. Με την ανακοίνωσή της της 7ης Ιουνίου 2000 προς το Συμβούλιο και το Ευρωπαϊκό Κοινοβούλιο σχετικά με τη στρατηγική που αποβλέπει στη βελτίωση της λειτουργίας του συστήματος ΦΠΑ στο πλαίσιο της εσωτερικής αγοράς [4] η Επιτροπή ανέλαβε μία προσπάθεια προκειμένου να εξορθολογίσει τις πολυάριθμες παρεκκλίσεις που υπάρχουν προς το παρόν.[4]  COM(2000) 348 τελικό.9. Η Επιτροπή συμφωνεί ότι εν αναμονή πιο μόνιμων αλλαγών η παρέκκλιση αυτή παρεμποδίζει σημαντικά την κατάχρηση του συστήματος ΦΠΑ. Συμφωνεί επίσης ότι δεν έχει αλλάξει η κατάσταση στην Ολανδία όσον αφορά αυτό τον τομέα, η οποία δικαιολόγησε την εφαρμογή ειδικών μέτρων. Εν όψει της συνεχιζόμενης εργασίας με στόχο τον εξορθολογισμό των παρεκκλίσεων του άρθρου 27 θεωρεί ότι η παρέκκλιση υπέρ του Βασιλείου των Κάτω Χωρών που προβλέπεται από την απόφαση 1998/20/EΚ θα πρέπει να παραταθεί μέχρι τις 31 Δεκεμβρίου 2006.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Για την τροποποίηση της απόφασης του Συμβουλίου 1998/20/EΚ με την οποία επιτρέπεται στο Βασίλειο των Κάτω Χωρών να εφαρμόζει μέτρα κατά παρέκκλιση του άρθρου 21 της έκτης οδηγίας (77/388/EΟΚ) της 17ης Μαΐου 1977 σχετικά με την εναρμόνιση των νομοθεσιών των κρατών μελών σχετικά με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:Τη συνθήκη για την ίδρυση της Ευρωπαϊκής Κοινότητας,Την έκτη οδηγία του Συμβουλίου (77/388/EΟΚ) της 17ης Μαΐου 1977 περί εναρμονίσεως των νομοθεσιών των κρατών μελών σχετικά με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση, [5] και ιδίως το άρθρο 27 αυτής,[5]  ΕΕ L 145, 13.6.1977, σ. 1. Οδηγία όπως τροποποιήθηκε για τελευταία φορά με την οδηγία 2004/7/EΚ (ΕΕ L 27, 30.1.2004, σ. 44).Την πρόταση της Επιτροπής, [6][6]  ΕΕ C αριθ. ...Εκτιμώντας:(1) Ότι σύμφωνα με το άρθρο 27 παράγραφος (1) της έκτης οδηγίας για τον ΦΠΑ το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε οποιοδήποτε κράτος μέλος να λαμβάνει ειδικά μέτρα κατά παρέκκλιση από την εν λόγω οδηγία προκειμένου να απλουστευθεί η διαδικασία είσπραξης του φόρου ή να αποφεύγονται ορισμένες περιπτώσεις φοροδιαφυγής ή φοροαποφυγής.(2) Με επιστολή που πρωτοκολλήθηκε στη Γενική Γραμματεία της Επιτροπής της 26 Νοεμβρίου 2003, η Ολλανδική Κυβέρνηση ζήτησε την παράταση της απόφασης 1998/20/EΚ [7] με την οποία της επιτρέπεται να εφαρμόζει ειδικά φορολογικά μέτρα στον τομέα της βιομηχανίας έτοιμων ενδυμάτων.[7]  ΕΕ L 8, 14.1.1998, σ. 16(3) Τα κράτη μέλη ενημερώθηκαν σχετικά με το αίτημα των Κάτω Χωρών στις 14 Ιανουαρίου 2004.(4) Με την απόφαση 1998/20/EΚ επετράπη στο Βασίλειο των Κάτω Χωρών να εφαρμόζει στον τομέα της βιομηχανίας έτοιμων ενδυμάτων ένα σύστημα βάσει του οποίου η υποχρέωση για την καταβολή του ΦΠΑ στις φορολογικές αρχές μετατίθεται από τον υπεργολάβο στη βιομηχανία έτοιμων ενδυμάτων (στον εργολάβο).(5) Οι ρυθμίσεις αυτές αποτελούν ένα αποτελεσματικό μέτρο παρεμπόδισης της φοροδιαφυγής σε έναν τομέα όπου η είσπραξη του ΦΠΑ είναι δυσχερής λόγω της δυσκολίας εντοπισμού και εποπτείας των δραστηριοτήτων των υπεργολάβων.(6) Στις 6 Ιουνίου 2000 η Επιτροπή δημοσίευσε ένα έγγραφο στρατηγικής για τη βελτίωση της λειτουργίας του συστήματος ΦΠΑ βραχυπρόθεσμα, με το οποία ανέλαβε μία προσπάθεια εξορθολογισμού των πολυάριθμων παρεκκλίσεων που υπάρχουν προς το παρόν. Σε ορισμένες περιπτώσεις εν τούτοις ο εξορθολογισμός αυτός θα μπορούσε να σημάνει την επέκταση ορισμένων ιδιαίτερα αποτελεσματικών παρεκκλίσεων προς όλα τα κράτη μέλη. Η ανακοίνωση της Επιτροπής της 20ης Οκτωβρίου 2003 επαναλαμβάνει αυτό τον συμβιβασμό.(7) Το σχετικό αίτημα θα πρέπει να θεωρηθεί κατ' αρχάς ως ένα μέτρο παρεμπόδισης ορισμένων περιπτώσεων φοροδιαφυγής στον τομέα της βιομηχανίας έτοιμων ενδυμάτων.(8) Η παρέκκλιση αυτή όσον αφορά το Βασίλειο των Κάτω Χωρών θα παραταθεί μέχρι τις 31 Δεκεμβρίου 2006.(9) Η εν λόγω παρέκκλιση δεν έχει καμία αρνητική επίπτωση στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ ούτε επηρεάζει το ποσό του ΦΠΑ που επιβάλλεται στο τελικό στάδιο της κατανάλωσης.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 1 της απόφασης 1998/20/EΚ αλλάζει η ημερομηνία και από 31 Δεκεμβρίου 2003 γίνεται 31 Δεκεμβρίου 2006.Άρθρο 2Η παρούσα απόφαση απευθύνεται στο Βασίλειο των Κάτω Χωρών.Βρυξέλλες,Για το ΣυμβούλιοΟ Πρόεδρος


Σημαντική ανακοίνωση νομικού περιεχομένου

|

52005PC0516

Πρόταση απόφασης του Συμβουλίου για την έγκριση των χρηματοδοτικών συνεισφορών που καταβάλλουν τα κράτη μέλη στο πλαίσιο του Ευρωπαϊκού Ταμείου Ανάπτυξης (1η δόση 2006)  /* COM/2005/0516 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.10.2005COM(2005) 516 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την έγκριση των χρηματοδοτικών συνεισφορών που καταβάλλουν τα κράτη μέλη στο πλαίσιο του Ευρωπαϊκού Ταμείου Ανάπτυξης (1η δόση 2006)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΑπό την έναρξη ισχύος του δημοσιονομικού κανονισμού του 9ου ΕΤΑ, το Συμβούλιο αποφασίζει, μετά από πρόταση της Επιτροπής, για κάθε μία από τις τρεις δόσεις των συνεισφορών που τα κράτη μέλη καταβάλλουν για τη χρηματοδότηση του ΕΤΑ. Όσον αφορά τα μέσα του 9ου ΕΤΑ των οποίων τη διαχείριση ασκεί η ΕΤΕ (Ευρωπαϊκή Τράπεζα Επενδύσεων), οι συνεισφορές καταβάλλονται απευθείας από τα κράτη μέλη στην ΕΤΕ. Οι συνεισφορές για τα άλλα μέσα καταβάλλονται στην Επιτροπή.Σύμφωνα με το άρθρο 121 του δημοσιονομικού κανονισμού του 9ου ΕΤΑ, η ΕΤΕ κοινοποίησε στην Επιτροπή τις προβλέψεις της για τις πληρωμές που αφορούν τα μέσα τα οποία διαχειρίζεται η ίδια.Η παρούσα πρόταση αφορά την πρώτη δόση των συνεισφορών για το οικονομικό έτος 2006 Σύμφωνα με το άρθρο 38 παράγραφος 2 του δημοσιονομικού κανονισμού του 9ου ΕΤΑ, το χρονοδιάγραμμα που έχει εγκριθεί για τη δόση αυτή είναι το ακόλουθο: (1) η Επιτροπή υποβάλλει την πρόταση ταυτόχρονα με την κοινοποίηση η οποία περιέχει, μεταξύ άλλων, την κατάσταση των πληρωμών και το χρονοδιάγραμμα των προσκλήσεων καταβολής των συνεισφορών για το επόμενο έτος· τουτέστιν, το αργότερο στις 15 Οκτωβρίου· (2) το Συμβούλιο αποφασίζει για τη δόση αυτή το αργότερο μέχρι το τέλος του τρέχοντος οικονομικού έτους· (3) τα κράτη μέλη καταβάλλουν τις οφειλόμενες συνεισφορές στο πλαίσιο της δόσης αυτής το αργότερο μέχρι τις 21 Ιανουαρίου του επόμενου οικονομικού έτους.Υπενθυμίζεται, τέλος, ότι το άρθρο 40 παράγραφος 4 του δημοσιονομικού κανονισμού του 9ου ΕΤΑ ορίζει ότι στην περίπτωση που οι δόσεις των απαιτητών συνεισφορών που προβλέπει το παρόν άρθρο δεν καταβάλλονται εντός της προβλεπόμενης προθεσμίας, το αντίστοιχο κράτος μέλος υποχρεούται σε καταβολή τόκων επί του μη καταβληθέντος ποσού, σύμφωνα με τους κανόνες που προβλέπει το ίδιο άρθρο.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την έγκριση των χρηματοδοτικών συνεισφορών που καταβάλλουν τα κράτη μέλη στο πλαίσιο του Ευρωπαϊκού Ταμείου Ανάπτυξης (1η δόση 2006)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού (Μπενίν) στις 23 Ιουνίου 2000[1],την εσωτερική συμφωνία μεταξύ των εκπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση των ενισχύσεων της Κοινότητας, στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Κοινότητας και των κρατών μελών της, η οποία υπεγράφη στις Βρυξέλλες στις 23 Ιουνίου 2000[2],την απόφαση 2001/822/ΕΚ του Συμβουλίου της 27ης Νοεμβρίου 2001, σχετικά με τη σύνδεση των υπερπόντιων χωρών και εδαφών με την Ευρωπαϊκή Κοινότητα[3],τον δημοσιονομικό κανονισμό της 27ης Μαρτίου 2003, που εφαρμόζεται στο 9ο Ευρωπαϊκό Ταμείο Ανάπτυξης[4], εφεξής, "ο δημοσιονομικός κανονισμός του 9ου ΕΤΑ", και ιδίως το άρθρο 38 παράγραφος 1,την πρόταση της Επιτροπής[5],Εκτιμώντας τα εξής:(1) Το άρθρο 38, παράγραφος 2, πρώτο εδάφιο του δημοσιονομικού κανονισμού του 9ου ΕΤΑ προβλέπει ότι η πρόταση για την πρώτη δόση συνεισφορών του επόμενου οικονομικού έτους υποβάλλεται από την Επιτροπή ταυτόχρονα με την κοινοποίηση στο Συμβούλιο, η οποία αναφέρεται στο άρθρο 8 παράγραφος 1 του εν λόγω δημοσιονομικού κανονισμού και αφορά την κατάσταση των πληρωμών που προβλέπει η Επιτροπή για το επόμενο οικονομικό έτος καθώς και το χρονοδιάγραμμα των καταβολών των συνεισφορών, τουτέστιν το αργότερο στις 15 Οκτωβρίου.(2) Το άρθρο 38, παράγραφος 2, πρώτο εδάφιο του δημοσιονομικού κανονισμού του 9ου ΕΤΑ προβλέπει ότι το Συμβούλιο αποφασίζει για τη δόση αυτή το αργότερο μέχρι το τέλος του οικονομικού έτους, και ότι τα κράτη μέλη καταβάλλουν τις οφειλόμενες συνεισφορές που καθίστανται απαιτητές στο πλαίσιο της δόσης αυτής το αργότερο μέχρι τις 21 Ιανουαρίου του επόμενου οικονομικού έτους.(3) Κατ’εφαρμογή του άρθρου 121 εδάφιο 1 του δημοσιονομικού κανονισμού του 9ου ΕΤΑ, η Ευρωπαϊκή Τράπεζα Επενδύσεων κοινοποίησε στην Επιτροπή τις προβλέψεις των αναλήψεων υποχρεώσεων και των πληρωμών.(4) Το άρθρο 133 παράγραφοι 2, 3 και 4 του δημοσιονομικού κανονισμού του 9ου ΕΤΑ προβλέπει ότι η διαδικασία της πρόσκλησης για καταβολή συνεισφορών που έχει εγκριθεί για την απόδοση των πόρων του 9ου ΕΤΑ ισχύει επίσης και για την εκτέλεση των αποφάσεων που αφορούν τα προγενέστερα ΕΤΑ.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΟι συνεισφορές που καταβάλλουν τα κράτη μέλη στην Επιτροπή και στην Ευρωπαϊκή Τράπεζα Επενδύσεων στο πλαίσιο της πρώτης δόσης 2006 περιέχονται στον συνημμένο πίνακα.Η παρούσα απόφαση απευθύνεται στα κράτη μέλη που καταβάλλουν συνεισφορές στο πλαίσιο του 9ου ΕΤΑ.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣυνεισφορές – πρώτη δόση 2006 (σε ευρώ)ΧΩΡΕΣ | προς την Ευρωπαϊκή Τράπεζα Επενδύσεων | προς την Επιτροπή |ΓΕΡΜΑΝΙΑ | 35.040.000 | 327.040.000 |ΒΕΛΓΙΟ | 5.880.000 | 54.880.000 |ΔΑΝΙΑ | 3.210.000 | 29.960.000 |ΙΣΠΑΝΙΑ | 8.760.000 | 81.760.000 |ΓΑΛΛΙΑ | 36.450.000 | 340.200.000 |ΕΛΛΑΔΑ | 1.875.000 | 17.500.000 |ΙΡΛΑΝΔΙΑ | 930.000 | 8.680.000 |ΙΤΑΛΙΑ | 18.810.000 | 175.560.000 |ΛΟΥΞΕΜΒΟΥΡΓΟ | 435.000 | 4.060.000 |ΚΑΤΩ ΧΩΡΕΣ | 7.830.000 | 73.080.000 |ΠΟΡΤΟΓΑΛΙΑ | 1.455.000 | 13.580.000 |ΗΝΩΜΕΝΟ ΒΑΣΙΛΕΙΟ | 19.035.000 | 177.660.000 |ΑΥΣΤΡΙΑ | 3.975.000 | 37.100.000 |ΦΙΝΛΑΝΔΙΑ | 2.220.000 | 20.720.000 |ΣΟΥΗΔΙΑ | 4.095.000 | 38.220.000 |ΣΥΝΟΛΟ | 150.000.000 | 1.400.000.000 |ΔΗΜΟΣΙΟΝΟΜΙΚΟ ΔΕΛΤΙΟ |ΗΜΕΡΟΜΗΝΙΑ: |1. | ΚΟΝΔΥΛΙΟ ΠΡΟΫΠΟΛΟΓΙΣΜΟΥ: μη εφαρμόσιμο: αφορά το ΕΤΑ | ΠΙΣΤΩΣΕΙΣ: Μη εφαρμόσιμο |2. | ΤΙΤΛΟΣ ΤΟΥ ΜΕΤΡΟΥ: Απόφαση του Συμβουλίου για την έγκριση των χρηματοδοτικών συνεισφορών που πρέπει να καταβάλουν τα κράτη μέλη στο πλαίσιο του ΕΤΑ (1η δόση 2006) |3. | ΝΟΜΙΚΗ ΒΑΣΗ: δημοσιονομικός κανονισμός της 27ης Μαρτίου 2003 που εφαρμόζεται στο 9ο ΕΤΑ |4. | ΣΤΟΧΟΙ ΤΟΥ ΜΕΤΡΟΥ: πρόσκληση για την καταβολή της 1ης δόσης των συνεισφορών 2006 από τα κράτη μέλη |5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. ευρώ) | ΤΡΕΧΟΝ ΟΙΚΟΝΟΜΙΚΟ ΕΤΟΣ [n] (εκατ. ευρώ) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ [n+1] (εκατ. ευρώ) |5.0 | ΔΑΠΑΝΕΣ ΠΟΥ ΒΑΡΥΝΟΥΝ - TΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΤΩΝ ΕΘΝΙΚΩΝ ΠΡΟΫΠΟΛΟΓΙΣΜΩΝ - - ΑΛΛΩΝ ΤΟΜΕΩΝ | μη εφαρμόσιμο |5.1 | ΕΣΟΔΑ - ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ) - ΣΕ ΕΘΝΙΚΟ ΕΠΙΠΕΔΟ | μη εφαρμόσιμο |[n+2] | [n+3] | [n+4] | [n+5] |5.0.1 | ΠΡΟΒΛΕΨΕΙΣ ΔΑΠΑΝΩΝ |5.1.1 | ΠΡΟΒΛΕΨΕΙΣ ΕΣΟΔΩΝ |5.2 | ΤΡΟΠΟΣ ΥΠΟΛΟΓΙΣΜΟΥ: |6.0 | ΠΙΘΑΝΗ ΧΡΗΜΑΤΟΔΟΤΗΣΗ ΑΠΟ ΠΙΣΤΩΣΕΙΣ ΠΟΥ ΕΧΟΥΝ ΕΓΓΡΑΦΕΙ ΣΤΟ ΕΝ ΛΟΓΩ ΚΕΦΑΛΑΙΟ ΤΟΥ ΠΡΟΫΠΟΛΟΓΙΣΜΟΥ ΣΤΟ ΣΤΑΔΙΟ ΕΚΤΕΛΕΣΗΣ | ΝΑΙ-ΟΧΙ |6.1 | ΠΙΘΑΝΗ ΧΡΗΜΑΤΟΔΟΤΗΣΗ ΑΠΟ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΠΡΟΫΠΟΛΟΓΙΣΜΟΥ ΣΤΟ ΣΤΑΔΙΟ ΕΚΤΕΛΕΣΗΣ | ΝΑΙ-ΟΧΙ |6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ-ΟΧΙ |6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ-ΟΧΙ |ΠΑΡΑΤΗΡΗΣΕΙΣ: |[1] ΕΕ L 317 της 15.12.2000, σ. 3.[2] ΕΕ L 317 της 15.12.2000, σ. 355.[3] ΕΕ L 314 της 30.11.2001, σ. 1.[4] ΕΕ L 83 της 1.4.2003, σ. 1.[5] ΕΕ C […] της […], σ. […].